
REPERE MILITARE ALE BIOGRAFIEI LUI 
ION I.C. BRAIIANU 


„Să nu intrați în politică până nu veți face dovada că 
puteți avea un rol creator. De aceea, veți exercita mal întâi 
meseria voastră și după ce veți realiza ceva în cariera ce ați 
ales veți putea face o politică constructivă (...). Să vă faceţi 
datoria oricare ar fi rezultatul silințelor voastre.” 

Acestea sunt sfaturile pe care le-a oferit fiilor săi, 
cu generozitate și severitate, ilustrul liberal 
Ion C. Brătianu. 

„Viziru?'  — cum îl  denumiseră 
contemporanii — s-a ocupat de educarea 
copiilor săi de la o vârstă destul de 
fragedă, vârstă la care — așa cum se 
exprima fiul său Dinu Brătianu în | 
volumul intitulat Amintiri — „tineretul 
are preocupări de altă natură”? 

Deși absorbit de grija treburilor 
obștii și ale Partidului Liberal, cu 
sentimente paterne estompate 
uneori de  intransigență și 
nepărtinire, lon C. Brătianu a avut 
grijă ca odraslele sale să primească o 
educație temeinică și completă care 
să fie garanţia succesului în cariera pe 
care și-au ales-o. 

Fiul cel mai mare al „Vizirului”, lon 
I.C. Brătianu -— Ionel — și-a făcut studiile 
liceale la Colegiul Sfântul Sava din București, 
absolvit în anul 1882. 

- Primul contact cu armata și cu realitatea dramatică a 
frontului l-a avut la vârsta de 13 ani, în anul 1877, în timpul 
Războiului de Independenţă, când îl însoțește pe front pe 
tatăl său, care era ministru de Război. A fost martor la 
scene și momente impresionante pe care nu le-a uitat 
niciodată.” Așa înţelegea bătrânul liberal să-și educe fiii în 
spiritul dragostei faţă de ţară, dur și fără menajamente. 

Activitatea militară și-a început-o la 18 ani, după 
terminarea studiilor liceale. 

Documentele militare consemnează,  lapidar, 
următoarele mutații la partida lui lon I.C. Brătianu“: 

-19 octombrie 1881 — soldat; 

-20 decembrie 1882 — brigadier; 

-20 februarie 1883 — sergent; 


-10 mai 1884 — sublocotenent (în rezervă); 

-10 mai 1891 — locotenent (în rezervă); 

-] februarie 1897 — căpitan (în rezervă); 

-l decembrie 1913 — maior (în rezervă). 

Și-a făcut stagiul militar la Regimentul 2 Artilerie, din 

Garnizoana Bucureşti, de care a și aparţinut ca 
rezervist. Înființat în anul 1868, acesta acea 
glorioase tradiţii de luptă făurite pe altarul 
Independenţei la Plevna, Rahova, 
Smârdan și Vidin. Pentru tributul de 
sânge plătit de tunarii săi și eroismul 
deosebit: al acestora, drapelul 
regimentului a fost decorat, la 8 
octombrie 1878, cu medalia „Crucea 

Trecerea Dunării”. * 

La conducerea regimentului s-au 
aflat valoroși ofițeri de artilerie, 
precum coloneii Angelescu 
Alexandru, Eraclie Arion, Pastia 
Mihail, Perticari Ion și alţii, care au 
ajuns la înalte trepte militare, au 

ocupat funcţii de răspundere în 

armată și au onorat arma artileriei. 

Așadar, repartizarea la Regimentul 2 

Artilerie a tânărului lonel Brătianu n-a 

fost întâmplătoare, aceasta fiind una din 

unitățile armatei unde putea primi o educaţie 

solidă, în spiritul dragostei şi al respectului față 

de ţară și tradiţiile ei, conformă principiilor 
părintelui său. 

După cum se observă din mutaţiile înscrise în 
evidențele militare, Ion I.C. Brătianu nu a îmbrățișat 
cariera armelor, rămânând doar ofiţer de rezervă, 
aparținând organic Regimentului 2 Artilerie. 

Până în anul 1895, a fost inginer la departamentul 
C.FR., în serviciul condus: de Anghel Saligny, iar după 
această dată şi-a început cariera politică, fiind, pe rând, 

deputat de Gorj, ministru al Lucrărilor Publice, ministru al 
Afacerilor Externe, ministru de Interne, preşedinte al 
Consiliului de Miniștri. 

Deşi iniţial a fost dispensat de mobilizare, deoarece 
făcea parte din Parlamentul României, a luat parte la 
campania din Bulgaria din anul 1913, ca ofițer rezervist, cu 
gradul de căpitan, în Regimentul 2 Artilerie. 
Învăţămintele dobândite cu acest prilej i-au fost de real 
folos în activitatea viitoare, ca prim-ministru și ministru de 
Război. 

La 4 ianuarie 1914, Ion I.C. Brătianu ajungea la cârma 
țării ca prim-ministru al Guvernului liberal. Era omul 
potrivit, „puternic şi mare, pe măsura păsurilor și 
primejdiilor mari”* care se întrevedeau, cum spunea 
într-un articol din 21 decembrie 1909 poetul Alexandru 
Vlahuţă. 

Câteva zile mai târziu, documentele militare oficiale 
erau semnate tot de Ion I.C. Brătianu în calitate de 
ministru de Război. Această funcţie, covârșitoare ca 
importanță în asemenea momente istorice, a deținut-o 
până la intrarea României în războiul de reîntregire,” după 
care a fost ocupată de fratele său Vintilă I.C. Brătianu." 

Prin faptul că ministrul de Război era şi președinte al 
Consiliului de Miniștri și tot el conducea politica externă a 
țării — așa cum se sublinia într-un studiu al Serviciului 
Istoric al Statului Major General din 14 iulie 1919" — 










„dânsul (adică Ion I.C. Brătianu - n.n.) și-a luat o bună 
parte din atribuţiile Marelui Stat Major. Din această cauză, 
pregătirea armatei și întocmirea planului de operații al 
armatei a fost, în cea mai mare parte, făcută după ordinele 
și indicaţiile date de ministrul de Război. Această stare de 
lucruri s-a petrecut mai ales din cauză că persoana. 
secretarului general al ministrului era destinată a îndeplini 
în campanie atribuţiile de șef al Marelui Stat Major general 
al armatei, care era și la curent cu chestiunile politice. 
Totuși, acest mod de a proceda nu a fost fără 
inconveniente pentru armată, căci de foarte multe ori se 
făceau lucruri de importanță capitală nu de către persoane 
(ofițeri) de la alte birouri ale Marelui Stat major și chiar de 
către ofițeri străini Marelui Stat Major”. | 

Autorul studiului se referă la generalul de brigadă 
Dumitru Iliescu, colaborator apropiat al lui lonel Brătianu, 
care în intervalul 15 august-5 decembrie 1916 s-a aflat la 
conducerea Marelui Cartier General (până la 25 
octombrie ca locţiitor, titularul fiind bolnav, iar după 
această dată fiind confirmat ca şef).* . 

Generalul de brigadă Dumitru Iliescu, fost comandant 
al Regimentului 2 Artilerie, a fost numit în funcția de 
secretar general în Ministerul de Război la 1 aprilie 1914 și 
a deținut-o până la 1 mai 1918.” = 

Jon I.C. Brătianu venea la conducerea departamentului 
de război înu-un moment greu și delicat pentru armată. 

Vila Florica este una dintre clădirile aparținând 
gospodăriei Brătianu de la Ștefănești - Argeș care se 
păstrează până astăzi. Ansamblul arhitectonic de care 
aceasta aparţine a fost construit între anii 1905 și 1912 în 
stil stil neoromânesc, fiind opera arhitectului Petre 
Antonescu. 

Aceasta trebuia instruită, echipată, înzestrată cu material, 
armament și tehnică de luptă pentru a suporta un război 
de lungă durată, așa cum se prefigurau confruntările 
militare în anul 1914. Era necesară schimbarea planurilor 
de campanie în cazul unei cooperări cu Puterile Aliate, 
precum şi încheierea de noi alianţe. 

Timp de doi ani (din august 1914 până în august 1916), 
cu tact, răbdare, tenacitate, abilitate și discreţie, ca 
prim-ministru și ministru de Război, lon I.C. Brătianu a 
purtat direct, ori prin intermediari, discuţii și tratative cu 
reprezentanţii celor două blocuri politico-militare, 
încercând să amâne intrarea României în război până la 
momentul cel mai favorabil pentru noi și prietenii noștri, 
iar armata să fie cât mai bine pregătită. Prin urmare, s-a 
intensificat instrucţia, s-au înființat și redislocat unități 
militare, s-a executat fortificarea unor puncte cu valoare 
strategică, s-au pregătit toate lucrările relative la 
acoperirea frontierelor și s-au modificat planurile de 
campanie. 

„România s-a opus de la început tentativelor marilor 
puteri de a o obliga să se implice în conflict în 
conformitate cu interesele lor expansioniste, adoptând 
strategia sintetizată de primul-ministru lon I.C. 
Brătianu în formula «Eu nu vreau nici o aventură, nici 
provocări intermpestive».”"* 

Apreciind că se apropia momentul istoric al realizării 
idealului naţional, Jonel Brătianu a promovat o orientare 
politică și militară realistă. 

Opţiunea pentru unul dintre cele două blocuri militare 
şi-a găsit la momentul respectiv soluționarea prin 
hotărârea adoptată în Consiliul de Coroană ce a avut loc la 
Sinaia la 23 iulie/3 august 1914 de „expectativă armată”, 
cu apărarea frontierelor, conformată oficial prin hotărârea 
Consiliului de Miniștri din aceeaşi zi.” 

Pe linia aceleiaşi orientări arătate mai sus se înscrie și 
Convenţia secretă închiată cu Rusia la 18 septembrie/1 
octombrie 1916 (Acordul Sazonov-Diamandi), prin care 
aceasta se angaja să garanteze şi să apere integritatea 
teritorială a României și recunoaşterea drepturilor acesteia 
asupra teritoriilor locuite de români în schimbul unei 
neutralităţi binevoitoare a României." 

După încheierea convenției cu Rusia, au fost trimise 
misiuni politice confidenţiale la Paris și la Roma pentru a 
pregăti din punct de vedere diplomatic terenul cooperării 
politice și militare. 

La Paris s-a înfiinţat o misiune militară permanentă sub 
conducerea colonelului de artilerie Vasile Rudeanu, iar 
în Italia a fost trimisă comisia colonelului Pascal Traian, 
care se ocupau cu achiziționarea de material de război.” 

Prin comenzile făcute în Franţa, Anglia, Italia, Elveţia, 
Spania și. Statele Unite ale Americii, mari cantități de 
materii prime, armament și muniţie au fost expediate în 
țară. 

Tratativele diplomatico-militare purtate cu Puterile 
Aliate s-au finalizat prin încheierea la 4/17 august 1916 a 
Tratatului de alianță, la Bucureşti, între România, pe de o 
parte, și Franța, Marea Britanie, Rusia și Italia, pe de altă 
parte. Printre condiţiile intrării României în război de 
partea Antantei se stipula și satisfacerea dezideratului 
unirii cu România a teritoriilor românești din Austro- 
Ungaria. 

Intrarea României în război la 15/28 august 1916 marca 
și încetarea exercitării atribuţiunilor de ministru de Război 
de către Ion I.C. Brătianu. 

Dincolo de scăderile inerente firii omenești, care i-au 
fost reproșate și chiar exagerate de contemporani, în 
calitatea sa de prim-ministru și ministru de Război, Ion I.C. 
Brătianu rămâne una dintre cele mai luminoase 
personalităţi ale istoriei, care a avut o contribuţie esențială 
la realizarea României Mari — idealul naţional al tuturor 
românilor. 

modernitate, cu tot ceea ce însemna acest proces: 

dezvoltarea capitalismului, occidentalizare, dar 
mai ales o viguroasă resuscitare a ideii de devenire 
națională. Această stare de fapt i-a permis României să 
devină un punct de reper regional, de care cei doi 
împărați, Franz-losif și Nicolae al II-lea, nu aveau cum să 
nu țină seama atunci când, la 8 mai 1897, și-au împărțit 
Balcanii pe baza statu-quo-ului rezultat al Congresului de 
la Berlin. Prin urmare, jocurile de interese din această 
regiune aveau a le face prin intermediul și pe seama 
tinerelor state balcanice, dornice de afirmare națională, 
Așa s-a ajuns la chestiunea Macedoniei, acest pestriț 
conglomerat de etnii revenit periodic într-o fierbinte 
actualitate. 





“Cu IONEL BRĂTIANU 





exercițiu, repetiţia finală pentru marele moment, marea 
acțiune: desăvârșirea unității naționale. A mai fost și o 
tresărire de orgoliu: tinerele state naționale din regiune 
intraseră, cam fără voia lor, într-o competiție impusă în 
mod natural de evoluția procesului de modernizare. 
Chemată întru pacificare, arbitru al conflictului regional, 
României i se recunoștea indirect stadiul de dezvoltare, 
consecință firească a modernizării. 

Așa se explică atmosfera de entuziasm de la decretarea 
mobilizării. De la vlădică la opincă, cu toții au ținut să ia 
parte la eveniment. Printre ei și Ionel Brătianu, demn 
vlăstar al unei „dinastii” care s-a numărat printre artizanii 
modernizării României. 

Că Ionel Brătianu poseda reale aptitudini militare o 
dovedeşte atât cariera sa ca ofițer rezervist, cât și 


pe frontul din Balcani 





Cu toate că problema românilor transilvăneni rămânea 
prioritatea programului naţional, menținerea ființei 
statale a determinat tânărul regat să opteze pentru o 
alianță cu Puterile Centrale. Prin urmare, energiile 
diplomaţiei româneşti au fost focalizate în Balcani, fapt 
dorit şi încurajat de Austro-Ungaria. Pretextul nici nu era 
greu de găsit: apărarea și afirmarea intereselor comunității 
aromâne supuse unor violente acţiuni de deznaționalizare. 
In felul acesta, apelul cotidian la sentimentul naţional 
determina menţinerea proiectului național într-o 
permanentă actualitate. Cu alte cuvinte, se poate spune că 
în Bulgaria s-a luptat pentru aromâni, însă cu gândul la 
transilvăneni.“ 

În iulie 1913, „fructul dădea în pârg”: cu toţii erau 
pregătiți pentru obiectivul final. Intervenţia în Bulgaria, 
îndelung cumpănită, nu era considerată decât un 





aprecierile comandanților săi militari. Într-o mică 
paranteză dorim să amintim că Ionel Brătianu şi-a început 
cariera militară pe 19 octombrie 1882 ca soldat voluntar în 
Regimentul 2 Artilerie, după care a fost avansat succesiv la 
gradele de caporal (20 decembrie 1882) și sergent (20 
februarie 1883). Studiile superioare, absolvent fiind al 
Școlii Centrale din Paris, i-au permis accesul în corpul 
ofiţerilor, astfel că la 10 mai 1884 a fost avansat 
sublocotenent. Înaintat la gradul de locotenent (10 mai 
1891) și apoi la cel de căpitan (1 februarie 1897), cariera 
militară a lui lonel Brătianu s-a oprit la gradui de maior, cu 
toate că din 1918 nu au lipsit propunerile de înaintare la 
gradul de locotenent-colonel. După notarea 
comandantului Regimentului 2 Artilerie, colonelul 
Nicolescu, cum că „maiorul în rezervă I.I.C. Brătianu nu a 
fost mobilizat anul acesta. Mă refer la frumoasele note care 
le are în memoriul său și îl propun a fi înaintat la gradul 
de lt. colonel în rezervă”, și cea a generalului Munteanu 
(comandantul Brigăzii IV Artilerie), generalul G.E. 
Joriescu (comandantul Diviziei IV Infanterie) afirma: 
„Dacă ar fi să se aprecieze numai după unele funcțiuni ce 
a ocupat în serviciul ţărei și totuși ar merita să înainteze 
excepţional. Dar tctuși se ține seamă că maiorul în rezervă 
I.1.C. Brătianu a fost și Ministru de Răsboi care a pregătit 
armata pentru această campanie, înaintarea sa în mod 
excepțional e și mai justificată. De aceia [...] îl propun 
pentru înaintare excepţională”. Aceleași bune aprecieri și 
propunerea de înaintare la excepţional au fost făcute și în 
1921, când comandantul Regimentului 2 Artilerie îl nota 
ca „sănătos şi rezistent. Deși n-a fost concentrat anul acesta, 
anul trecut a fost propus de șefii săi ierarhici la înaintare ca 
o recompensă binemeritată atât pentru pregătirea sa, cât și 
pentru imensele servicii aduse Neamului Românesc. 
Inaltele funcțiuni de stat avute de acest ofițer de rezervă îi 
dă dreptul să aspire la cele mai înalte trepte ale ierarhiei 
militare, pe care le-a devansat prin rolul jucat în istoria 
Tărei. Propun a fi avansat la gradul de lt. colonel de 
rezervă în mod excepţional”, calificative întărite de 

comandantul Diviziei IV Infanterie și al Corpului II 
Armată, 

Cu excepția momentelor când înaltele demnități în stat 
nu-i permiteau, ofițerul rezervist Ionel Brătianu nu a fost 
scutit de periodicele concentrări. Pentru a reliefa 
personalitatea marelui om politic, dorim să închidem 
paranteza citând numai câteva din bunele calificative 
primite după aceste concentrări. La 23 ianuarie 1890, 
lt. col. Crătunescu, comandantul Regimentului 2 Artilerie, 
îl nota pe tânărul sublocotenent în rezervă astfel: „A fost 
concentrat pentru prima oară pentru manevrele din 
toamna anului 1890, A luat parte la manevră la Bateria a 
VIII-a în Divizia a IV-a. Posedă bine cunoștințele necesare 
regulamentelor tactice ale armei, păstrează încă și pe cele 
teoretice ce a putut căpăta în timpul cât a făcut serviciul, 
are aptitudini și dragoste pentru serviciul militar”. Pentru 
ca în septembrie 1896 comandantul aceluiași regiment de 
artilerie, colonelul Perticari, să-l noteze astfel: „Acest ofițer 
s-a prezentat la regiment peifect echipat, cu 
harnașamentul, ținutele, toate regulamentare și cu cal. A 
urmat instrucţia, regula tragerii și a bateriilor înhămate. 
Ofiţer instruit, Merită a fi înaintat”. În notarea făcută o 
lună mai târziu, octombrie 1896, inspectorul artileriei, 
generalul Pastia, îl aprecia ca „ofițer inteligent și conștient, 
îndestulător pentru a aduce servicii reale. A profitat de 
concentrare la tragere și instrucția bateriilor înhămate. 
Susţin propunerea pentru a fi înaintat la alegere la gradul 
de căpitan”. 

Campania din Bulgaria a fost ocazia de a se vedea dacă 
nu cumva aceste calificative fuseseră făcute din 
oportunism, întru măgulirea politicianului, nu de puţine 
ori titularul unor importante ministere. 

O dată cu primirea ordinului de mobilizare, I.L.C. 
Brătianu s-a prezentat la unitatea sa, Regimentul 2 
Artilerie. La o lună după încheierea păcii, în septembrie 
1913, colonelul Iliescu, comandantul regimentului, avea să 
noteze despre activitatea depusă în pregătirea pentru 
campanie a unității următoarele: „Căpit. rez. loan I.C. 
Brătianu în timpul mobilizării s-a ocupat cu deosebită 
pricepere și cu un devotament exemplar de trecerea pe 
picior de război a coloanelor de munițiuni interesându-se 
în același timp de toate amănuntele mobilizărei 
regimentului. În timpul campaniei a fost atașat la Cartierul 
Corpului 2 Armată. Este sănătos, rezistent, abt (sic!) a face 
o nouă campanie”. De la regimentul 2 Artilerie, Ionel 
Brătianu a fost detașat Cartierului Corpului 2 Armată. 
Acest fapt nu l-a împiedicat ca pe 29 iunie 1913 să-și 
însoţească o scurtă bucată de drum camarazii din 
Regimentul 2 Artilerie, aflat în fruntea coloanei Brigăzii 4 
Artilerie. 

Trecută în revistă de generalul Coandă și de căue 
Alexandru Marghiloman, ministrul de Finanţe, în 
aclamaţiile bucureştenilor, sub „o ploaie” de flori, brigada 
a părăsit cazarma Malmaison la ora 6, urmând străzile 
Fragmazon, Popa Tatu, Schitu Măgureanu, Miha. Vodă, 
Sfinţii Apostoli, Calea Rahovei, de unde a ieșit în Șoseaua 
Bragadiru. Despre aceste momente, Marghiloman avea să- 
și noteze: „29 iunie — Văzut trupele de artilerie, Reg. 2 și 10 
și Reg. 9 infant. defilând pe Șoseaua Alexandria. La 
răscrucea unui drum, Brătianu, cu generalul Paraschivescu 
înur-un automobil, asistă la trecere”. La 11,30 coloana a 
făcut o haltă mare la Mihăeşti, pe malul Argeșului, unde 

Ionel Brătianu și-a luat rămas bun de la camarazi, 
înapoindu-se la Cartierul Corpului 2 Armată? În ziua 
următoare, 30 iunie, a venit rândul lui Ionel Brătianu să 
părăsească Capitala. La ora 5, cartierul Corpului 2 Armată 
s-a pus în mişcare spre granița cu Bulgaria, ajungând la 
Corabia pe 4 iulie. Aici, mare aglomeraţie, mare 
entuziasm: Majestatea sa Regele, Alteța Sa Regală 
Ferdinand, Alteța sa Regală Principele Carol și generalul 
Averescu, șeful Statului Majos, întâmpinau pe țărmul 
bulgăresc coloanele ce se scurgeau pe podul de pontoane. 
Abia către ora 12,10 trupele Corpului 2 Armată s-au pus în 
mișcare peste Dunăre, 

Pe front, ca pe front: desfășurându-se întmo rapidă 
ofensivă, cu foarte rare excepții, armata română nu a găsit 
decât bieți militari bulgari debusolați, resturile unei 
armate dezorganizate aflate în degringoladă, din 
nefericire suplinită cu succes de un inamic invizibil: 
ucigașul bacil holeric. În aceste condiții, caracteristice 
acestei campanii i-au fost acțiunile patrulelor de 
recunoaştere, prin care se doreau obținerea informațiilor 
și anihilarea răzlețelor puncte de rezistență, observarea 
stării de spirit și sanitară a populaţiei, a stării căilor de 
comunicație, păstrarea ordinii. 

La astfel de misiuni a participat și căpitanul Brătianu, 
când pe 8 iulie 1913 a ajuns până la Orhaina, localitate 
ocupată deja de trupele Diviziei 2 Cavalerie. Aici i s-a 
raportat că această divizie trimisese un escadron la 
Etropole, cu misiunea de a executa o recunoaștere spre 
Anaba-Konak, și un pluton la Teteven, spre executa o 
recunoaștere spre Traian. Cu această ocazie, Ionel 
Brătianu a luat contact și cu dezertorii bulgari care, izolați 
sau în grupuri mici, 'se predau avanposturilor Diviziei 2 
Cavalerie, confirmând starea de demoralizare a armatei 
bulgare, obosite și săturate de război. Specialist în 
drumuri, nu putea să nu observe starea acestora, astfel că 
la întoarcere raporta că de la Ciamakoviţa, la Gabare și 
Dragman, drumul este practicabil atât pentru infanterie și 
cavalerie, cât şi pentru artilerie, însă are nevoie de 
oarecare reparaţii, care se pot face cu materialul ce se 
găsește chiar pe șosea. Însă de la Dragman la Kamenopole 
și de aici în Valea Besovieţei drumul se prezenta în rele 
condițiuni, periculos pentru transportul trupelor, căci de 
la un punct dispare și se continuă pe o lungime de 1,5 km 
cu o potecă strâmtă pe care nu au loc nici doi cai alături. 
Acest drum străbate un defileu numai bun pentru 
organizarea ambuscadelor. Prin urmare, căpitanul 
Brătianu concluziona că traseul Ciamakoviţa — Gabare — 
Dolna — Besoviţa — Roman nu putea fi urmat de coloane 
mari și nici de trăsuri dacă nu se făceau amenajări la 
punctele indicate. Cât despre drumul de la Ciamakovița la 
Orhaina, îl aprecia ca foarte bun, datorită terasamentului 
pietruit şi în bună stare. Despre căile de comunicaţie, 
Brătianu a raportat că de la gara Cerveni-Breg o şosea 
nouă da în șoseaua de la Lukoviţa la Cota 226, în punctul 
„Einraumerhaus”€ 

Dacă bulgarii nu au opus nici o rezistență, nu după mult 
timp, 13 iulie, holera a început să facă primele victime 
printre trupele Corpului 2 Armată, care, se pare, au fost 





- continuare în pagina 6 - 

contaminate de prizonierii bulgari care au venit în contact 
cu trupele bivuacate la Ciamakoviţa, Din acest moment 
carantina era cuvântul la ordinea zilei, deplasările dintr-o 
localitate în alta fiind reduse la strictul necesar. 
Consecințele s-au răsfrânt și asupra operațiunilor militare, 
cu atât mai mult cu cât capitularea Bulgariei era iminentă. 
Epidemia de holeră a grăbit retragerea trupelor din sudul 
Dunării. 

Pe 31 iulie, Ionel Brătianu încă se mai găsea în Bulgaria, 
dovadă fiind cazul de dezertare, când un soldat din 
serviciul de automobile al Corpului 2 Armată a plecat la 
București împreună cu șoferul și automobilul căpitanului 
rezervist Ionel Brătianu.” 

La începutul lunii august, armata română a început să 
părăsească teritoriul bulgar, lăsând în ariergardă mici 
unități pentru menținerea ordinii, dar mai ales pentru 
respectarea  carantinei. Aceasta a fost rapida și 
pacificatoarea campanie din caniculara vară a anului 1913. 

După încheierea păcii, generalul Crăiniceanu, 
comandantul Corpului 2 Armată, avea să noteze despre 
participarea la campanie a căpitanului de rezervă I.I.C. 
Brătianu următoarele: „Neobosit și însuflețit de toată grija 
și devotamentul în îndeplinirea serviciului în toate 
direcțiunile, informaţii, recunoașteri, comunicaţiuni, 
aprovizionări și predări. A adus mari servicii în îngrijirea 
trupelor care preocupau Comandamentul. Merită a fi 
decorat și înaintat excepțional”. 

Insă nu aceleași opinii împărtășeau adversarii politici, 
mulți dintre ei întrecându-se în a-i minimaliza cât mai mult 
cu putință meritele-i de ofițer rezervist. Marghiloman, 
amintindu-și de zilele mobilizării, nota pentru 28 iunie că 
„Brătianu a fost de două ori înainte de amiază la Palat, s-a 
plâns că Filipescu este atașat la Statul Major al Prințului 
Ferdinand, iar el la Crăiniceanu. Prinţul a fost la el să-i 
ofere să-l ia şi pe dânsul și a refuzat!” Ziua următoare, pe 
29 iunie, continuă comparaţia cu aceeași ironică 
satisfacţie: „Filipescu, la Statul Major al Prințului aflat la 
București, intră cu generalul Culcer în Silistra, iar 
Brătianu, la Statul Major al lui Crăiniceanu, la Corabia, 
primește defilarea artileriei lângă comandantul ei... 
«Doux pays»!” Nici N. Iorga nu a fost mai îngăduitor: 
„Maiorul de artilerie Ionel Brătianu era înconjurat de o 

întreagă curte politică și culegea elementele unei ofensive 
de partid, care nu trebuia să întârzie cu un program de 
reforme economice și sociale ca legitimare pentru 
revenirea la putere”. 

Insă de departe, cu inconfundabilu-i stil ironic sarcastic, 
C. Argetoianu nu a pierdut ocazia să tuşeze umbrele unui 
portret abia schițat de Marghiloman și lorga: „Generalul 
Crăiniceanu nu se ocupa decât de fericirea lui personală, 
de molimă și de căpitanul Ionel Brătianu care fusese atașat 
Statului său Major. [...] In afară de sănătatea sa, principala 
lui grijă era să-și facă un loc în inima căpitanului Ionel 
Brătianu, pe care-l așeza la masă la locul de onoare, 
înaintea coloneilor şi generalilor care se uitau chiorâș la 
țivilul cu ifose de strateg și-și rumega în tăcere umilinţa. 
Crăiniceanu, care fusese ministru de război în guvernul lui 





Brătianu din 1909, căuta să-și asigure fotoliul și în viitorul 
guvern liberal. Luase și pe I.G. Duca, ca secretar, și 
transformase Cartierul Corpului II într-un adevărat club 
politic şi de partid și mai într-un cuib de intrigi. Căpitanul 
de rezervă Ionel Brătianu venise la Cartierul lui 
Crăiniceanu fără chef. Era supărat mai întâi că guvernul îi 
pusese bețe în roate la mobilizare și-l detașase la un simplu 
corp de armată, pe când pe Filipescu, căpitan de rezervă și 
el, dar din cavalerie, îl atașa pe lângă Marele Stat Major, 
într-o situație mai «en vue» și îi permisese să intre călare în 
Silistra, alături de generalul Culcer. Era supărat însă mai 
ales fiindcă nu se făcuse guvern național, excluzându-se, 
astfel, Partidul Liberal, «care făurise România modernă», 
de la gloria Tratatului de Pace de la București, Părăsise 
chiar Bucureștii spunând prietenilor că demisionează din 
conducerea partidului, șantaj îndreptat și contra Regelui și 
contra prietenilor săi”. 

Retușul acestor subiective portretizări l-a dat [.G. Duca, 
care, lăsând sentimentele la o parte, a reușit să reliefeze 
esențialul, anume că „din Războaiele Balcanice, 
conducătorii partidului și îndeosebi Brătianu se 
întorseseră cu două convingeri: 1) că armata trebuie 
neapărat întărită și înzestrată cu tot ce s-a dovedit a-i fi 
lipsit, fiindcă aici e locul să spunem că lipsurile se 
dovediseră a fi fost atât de serioase încât dacă am fi fost 
siliți să dăm în Bulgaria adevărate lupte și dacă acest 
«război» nu s-ar fi redus numai la o plimbare triumfală, am 
fi avut surprize dureroase; 2) că reformele sociale și 
politice pentru care P.N.L. luptase atâţia ani nu mai puteau 
fi amânate. Este cel dintâi care a rostit cuvântul 
«expropriere» - el implica schimbarea unei Constituţii cu a 
cărei inviolabilitate lumea se obișnuise, cuvântul lovea 
atunci în interesele vitale ale oligarhiei politico-agrare care 
deţinea puterea în stat, în virtutea dezvoltării istorice a ţării 
şi care cârmuia netulburată România de la Renașterea ei 
națională încoace”.!! 

Observaţii și idei pertinent evidenţiate și pe care, cu 
permisiunea dumneavoastră, dorim să le subliniem în loc 
de concluzii. 

1.C. BRĂTIANU 
- un nume, un om, O viaţă - 


I.C, Brătianu s-a născut la 2 iulie 
1821 la Pitești. Venit pe lume în anul 
revoluţiei lui Tudor Vladimirescu, 
Brătianu și-a prins avântul vieții în 
timpul când durerea românilor 
ajunsese la culmea ei și când 
aruncând primul strigăt de.disperare 
așteptau salvarea sau naufragiul. 

În anul 1838, la vârsta de 17 ani, 
intră în armata română, iar peste trei 
ani pleacă la Paris, unde stă până în 
1848, făcându-şi studiile militare și 
luând parte la tulburările tinerimii 
franceze contra regelui Louis 
Philippe!. In timpul studiilor la Paris, 
îl cunoaște pe C.A. Rosetti, cu care va 
lega o trainică prietenie ce se va 
întinde pe aproape jumătate de secol. 

Reîntors în țară, participă, ca unul 
dintre cei mai de seamă membri ai 
organizației secrete „Frăția”, la 
declanșarea revoluţiei de la 11 iunie 
1848, unde în viziunea sa trebuia să se 
pună accentul pe concursul 
Transilvaniei şi al maselor populare”. 
Alături de alți membri marcanți ai 
„Frăţiei”, Brătianu predică despre 
„doborârea privilegiilor, înființarea 
claselor, egalitatea românilor în faţa 
legilor, dreptul poporului de a-și crea 
legile fără amestecul străinilor și 
unirea”? celor două principate 
românești. 

























LC. Brătianu; proiect aparținând 
sculptorului piteştean Nicolae Georgescu 


Publicistica revoluţionară — cum 
proceda de exemplu „Gazeta de 
Transilvania” - sublinia că I.C. 
Brătianu relevase solidaritatea întregii 
națiuni drept modalitate de salvare a 
regimului revoluționar din Țara 
Românească“. Revoluţia are drept 
rezultat abdicarea lui Vodă Bibescu, 
dar și ocuparea țării de către turci. 
Exilat împreună cu alți revoluționari 
fruntași, Brătianu merge iar la Paris, 
unde stă până în 1857. „În timp de 9 
ani de exil până în 1857, vorbi și scrise 
la Paris, luptă și convinse pe publiciști, 
pe istorici, pe literați, pe poeți, 
convinse pe oamenii zilei, pe 
diplomați, pe aristocrați, ca și pe 
democrați și pe revoluționari (...) că 
este sfântă cauza Românilor, că 
Românii sunt cauza Europei civilizate, 
a întregului Occident”. 

Așadar, pe de-o parte lucrează spre 
a câștiga simpatiile cercurilor politice 
pentru cauza României, iar pe de alta, 
ia contact cu membrii principali ai 
revoluţiei europene (din care unii — 
Andrassy, Crispi — ajung mai târziu 
conducători politici în statele lor)”. 

Dintr-un articol publicat în 
„Republica Română” în luna 
noiembrie 1851, aflăm concepția lui 
Brătianu în privința stadiului de 
pregătire a românilor pentru 
democraţie şi libertate: națiunea 
română „nu numai [că] are mintea și 
sufletul pregătite pentru democrație, 
dar a păstrat-o neîncetat în inima și 
moravurile ei”. 

Tot la Paris, Brătianu se amestecă 
în conspiraţiile contra lui Napoleon al 
II-lea, din care cauză e judecat, dar 
achitat în 1853, apoi iar acuzat și 
condamnat trei luni de închisoare 
(1854) şi în fine internat în casa de 
sănătate a doctorului Blanche de 
lângă Paris până în iulie 1856. 

În luna iulie a anului următor se 
poate întoarce în țară, unde este ales 
membru al Divanului ad-hoc. Ca toţi 
progresiștii din Principatele Române, 
Brătianu nu a așteptat mila marilor 
puteri, ci punând accentul pe forțele 


proprii, adoptând tactica care mai 
târziu va deveni sloganul tuturor 
liberalilor — „Prin noi înșine” — alături 
de ceilalți revoluționari pașoptiști a 
continuat lupta pentru înfăptuirea 
programului de la 1848. 

În anul 1859, Brătianu contribuie 
într-o măsură covârșitoare la alegerea 
ca domn a lui Al.I. Cuza, devenind 
totodată şi deputat în prima Cameră a 
Principatelor Unite. Extraordinara 
faptă a românilor era elogiată de 
Camillo Cavour astfel: „Unirea 
Principatelor și consultarea prin vot a 
poporului este începutul unei noi ere 
în sistemul parlamentar al Europei”. 

După detronarea lui Cuza, printre 
ai cărui conspiratori de la 11 februarie 
1866 s-a aflat şi Brătianu, acesta se 
întâlnește cel dintâi cu Principele 
Carol de Hohenzollern la Duăsseldort 
(19 martie, același an) și se întoarce 
peste două luni, la 8 mai, în ţară cu 
noul domnitor ales. 

Ministru de Finanţe pentru puține 
luni în primul minister al Principelui 
Carol I, de la 11 mai 1866 Brătianu 
redevine ministru de Finanţe în 
cabinetul. liberal de la 27 octombrie 
1868 și execută marea realizare a 
căilor ferate, dând concesionarea lui 
Strousberg. Neavând încă partizani în 
Moldova, se unește cu „fracțiunea 
liberală și independentă”, care însă 
aduce neajunsuri Guvernului prin 
izgonirea câtorva familii israelite din 
Bacău. Din această cauză, dar și mai 
ales în urma ocrotirii bandelor 
bulgare, cabinetul liberal cade la 16 
noiembrie 1868. 

Trecuţi în opoziţie în perioada 
1870-1876, liberalii fac  agitaţii 
antidinastice. Tradus înaintea 
juraţilor din Târgoviște pentru 
complicitate la încercarea lui 
Candiano-Popescu de a-l detrona pe 
Principele Carol prin revolta de la 
Ploieşti (8 august 1870), Brătianu este 
achitat împreună cu autorul 
principal, dar formează în curând cu 
C.A. Rosetti, Kogălniceanu ș.a. 


- continuare în pagina 8 - 

coaliția (sau conspirația) numită de la 
Mazar Pașa (ianuarie-martie 1875, 
când au fost puse bazele P.N.L.) 
care, în urma căderii cabinetului 
L. Catargi, după alegerile din 1876, 
ajunge la Guvern în data de 27 aprilie 
a aceluiaşi an, mai întâi sub 
președinția lui Manolache Kostache. 
Dar la 24 iulie 1876 Brătianu devine 
președintele unui minister curat 
liberal și conduce astfel (cu o scurtă 
perioadă de două luni) politica 
României timp de aproape 12 ani. 
Urmând la început politica 
violentă a partidului său cu darea în 
judecată a foștilor miniștri 
conservatori (retrasă de Cameră în 
anul 1878), Brătianu se calmează apoi 


datorită eșecului execută cu energie 
hotărârea Principelui Carol de a lua 
parte cu armata română la războiul 
ruso-turc de la 1877-1878. 

La sfârșitul războiului, caută să 
susțină interesele României la 
Congresul de la Berlin, unde datorită 
jocului de culise al marilor puteri 
pierde Basarabia, dar reușește 
anexarea Dobrogei. De asemenea, 
părăsește politica „Crucii Ortodoxe” 
rusești și, după importanta sa 
întrevedere cu Bismarck la Gastein, în 
vara anului 1883, îndrumă România 
spre Tripla Alianță”, 

Lunga guvernare a lui Brătianu = 
supranumit „Vizirul' pentru spiritul și 
stilul său autoritar — a înregistrat două 
realizări importante: rezistența 


Colegiul Naţional I.C. Brătianu din Pitești a fost construit în perioada 
1897-1899 după proiectul arhitectului Băicoianu. Este una dintre primele 
construcţii piteștene în stil neoromânesc. 


și devine un adevărat om de stat. 
Continuă eforturile, alături de 
Kogălniceanu, pentru recunoașterea 
neutralității teritoriului românesc, în 
condiţiile în care Poarta tindea tot 
mai mult să considere România, 
alături de alte zone din Peninsula 
Balcanică, provincie turcească şi 





încununată de succes faţă de tentativa 
Austro-Ungariei de a impune 
controlul ei asupra Dunării fluviale și 
proclamarea Regatului (14/26 martie 
1881), precedată de reglementarea 
succesiunii lui Carol | (care nu a avut 
decât o fiică, moartă la vârstă fragedă) 
prin desemnarea ca prinţ moștenitor 
a nepotului lui Carol, Ferdinand”. 

În continuare, Brătianu modelează 
pe cât poate tendințele radicale ale 


lui CA. Rosetti la revizuirea 
Constituției din 1884 și izbutește a 
face din Partidul Liberal, mai înainte 
prea dedat la mișcări revoluționare, 
un partid disciplinat de guvernământ 
monarhic-constituţional. 

Brătianu se retrage de la guvern în 
martie 1888. Ales senator în opoziţie, 
Brătianu moare la 4 mai 1891, după 
zece zile de suferință, fiind 
înmormântat la moșia sa Florica, 
lângă Pitești. 

In numărul 103 din luna mai 1891, 
ziarul „Tribuna din Sibiu” aducea un 
ultim omagiu marelui politician 
muntean: „Ilustrul om de stat s-a stins 
(...), cu dânsul dispare omul de 
secole, cel mai ilustru în istoria și 
politica țării sale. Cu dânsul dispare o 
înaltă și nobilă expresiune a celui mai 
pur patriotism. Astăzi un mare gol s-a 
făcut în istoria și politica Românie?”. 

Insufleţit de un înflăcărat 
patriotism, minte ageră, plin de tact, 
I.C. Brătianu va rămâne în istoria 
modernă a României figura cea mai 
marcantă a generației de la 1848, 

i Lucian Predescu, 

DUMITRU BRĂTIANU - 
un diplomat modern 


„Să ne grăbim, fraţii mei, căci ceasul 
României a sunat, ziua încoronării a sosit! 
Diadema României este isprăvită. 


Dumitru Brătianu 


Revoluţiile s-au îndreptat împotriva „întregului sistem 
de relaţii internaționale din Europa monarhică”! şi este 


cert că o prăpastie a fost săpată între Europa dinainte și 
ai, Do inevitabila constituire a României moderne. 


cea de după revoluție și aceasta cu toate că 
reacţiunea a reușit în general să stăvilească 45 
procesele revoluționare ori să le deturneze A 
din mersul lor inițial, Victoria reacţiunii n-a 45 
fost decât aparentă, înșelătoare. 

Debidour observa că „edificiul cu 
greu ridicat de Congresul de la Viena a 
fost deocamdată în primejdie de a fi 
sfărâmat de o revoluție aproape 
universală”? Deși acest „edificiu” a 
putut fi până la urmă conservat de 
marile puteri, în realitate Europa 
Sfintei Alianțe a apus definitiv și 
„secolul naționalităților” s-a putut | 
afirma plenar. 

Diplomaţia românească, consecventă 
principiului neatârnării, a acționat 
pentru realizarea obiectivelor națiunii și 
anume: unificarea, modernizarea şi, nu în 
ultimul rând, autonomia și afirmarea 
națională. Pe fondul unei conjuncturi 
externe nefavorabile, deși revoluția a fost 
înfrântă, diplomaţia românească a acționat pe baza 
programului pașoptist de făurire a României moderne. 

Încă de la sfârsitul anului 1848, Dumitru Brătianu, în 
urma întâlnirii cu lordul Palmerstone, a stabilit cele dintâi 
legături ale revoluţiei române, în speţă ale revoluționarilor 
români cu Anglia, remițându-i lordului, mai târziu, un 
memoriu justificativ.” Deși ajutorul britanic a fost nul, 
interesele comune în opoziţie cu politica promovată de 
Rusia ţaristă i-au apropiat pe cei doi. În 1851, Dumitru 
Brătianu se va stabili la Londra pentru a acţiona în cadrul 
Comitetului Democratic European și pentru a întreţine 
legături cu Guvernul britanic, îmbinând activitatea 
diplomatică oficială cu cea revoluționară. Dumitru 
Brătianu vedea în acest organism democratic „imaginea 
marei fraternităţi care va uni curând între ele toate 
popoarele devenite libere”.* Comitetul, un adevărat 
organism european, pe care în primul rând Mazzini l-a 
recunoscut, îşi avea sediul la Londra. În septembrie 185], 
Dumitru Brătianu a devenit al cincilea membru al acestui 
comitet alături de reprezentanţii Angliei, Franţei, 
Germaniei şi Poloniei. Legăturile cu cercurile Comitetului 
Democratic European de la Londra au continuat şi, o dată 





cu izbucnirea războiului Crimeii, activitatea diplomatică 
revoluționară s-a intensificat. Emigraţia revoluționară 
românească a avut permanent contacte cu polonezii și 
ungurii. Dumitru Brătianu a purtat negocieri cu 
L. Kossuth sub auspici'le lui Mazzini și ale Comitetului 
Democratic European în anii 1850 și 1851. În perioada 
exilului, Dumitru Brătianu a acţionat cu fermitate pe lângă 
guvernele și parlamentele Europei, pregătind cercurile 

politice ale continentului pentru apropiata și 

















Articole despre români au apărut în Revue 
des Deux Mondes și în special în Le 
„ Courrier francais, „În provinciile de la 
A Dunăre= se arăta în Le Courrier fiancais 
— mișcarea revoluționară luă proporții 
europene, aici n-a fost o luptă între 
popor și rege, ci lupta liberalismului 
| împotriva despotismului, aproape am 
putea zice lupta civilizației împotriva 
 barbariei.”* 

Problema românească capătă 
contururi din ce în ce mai precise în 
conștiința publică europeană. 
Devenise cert că numai o garanție 
fermă din partea puterilor Europei 
putea contribui la realizarea idealului 
de făurire a României moderne. 
! Dumitru Brătianu concluziona acest 
aspect astfel: „Prezentul rezbel s-a ivit în 
condiții așa de favorabile Principatelor 
noastre încât îmi vine să cred că providenţa I- 
a provocat într-adins, ca să le dea ocazia să facă 
cunoscut Europei ale lor suferințe, ale lor lupte, ale lor 
drepturi, necesitatea independenței lor și ca să-și 
dobândească rangul ce ]i se cuvine în marea făurire a 
populilor civilizațier” 

Din exil, Dumitru Brătianu își pregătea terenul pentru 


întoarcerea în patrie cu sentimentul că România în curând. 


avea să fie unită și independentă. „Prin crearea unul stat 
independent la Dunărea de jos — îi scria Dumitru Brătianu 
la 14/26 aprilie 1855 lui Sir Robert Peel — creare a cărei 
inițiativă ați luat-o cu îndrăzneală, redați vieții un popor de 
cinci-șase milioane de oameni.” Lordului Ellenborough, 
tot Brătianu îl scria câteva săptămâni mai târziu: „Singura 
soluţie serioasă a chestiunii Principatelor dunărene ar fi 
unirea lor într-un stat neutru asemănător Belgiei sub 
garanţia dreptului public european”.“ Astfel de atitudini au 
contribuit la influențarea cercurilor politice europene, cât 


- continuare în pagina 10 - 

și a opiniei publice cu scopul satisfacerii revendicărilor de 
secole ale românilor. 

Diplomaţia românească era bine reprezentată la nivel 
european de omul Dumitru Brăuanu, a cărui prodigioasă 
activitate se înscrie pe coordonatele unei adevărate acțiuni 
de propagandă. 

Dumitru Brătianu îi arăta lui Mihail Kogălniceanu „că 
numai o adevărată coordonare a acțiunilor de propagandă 
poate avea succes”, adăugând că „trebuie doar prin jurnale 
și broșuri, prin publicarea unei hărți geografice de 
circonstanță, prin mitinguri aici în Englitera, prin toate 
chipurile să căutăm a lumina, a impresiona, a agita, a 
pasiona publicul francez și englez și a da astfel chestiei 
române popularitatea fără de care nu poate triumfa”. 

Tratatul de la Paris din 18/30 martie 1856 a marcat 
încheierea războiului Crimeii. Documentul a constituit un 
act de marcantă însemnătate în procesul devenirii 
României și un succes major al diplomației românești. 

Ansamblul de probleme cu care era confruntat statul 
național nu se putea rezolva numai cu agenții diplomatici, 
pentru aceasta fiind utilizate misiunile speciale. Dumitru 
Brătianu a primit o astfel de misiune specială care s-a 
dovedit utilă în acțiunea dusă pentru recunoașterea dublei 
alegeri a domnitorului Alexandru loan Cuza, mai ales în 
prima etapă, cânct cele două agenţii de la Constantinopol 
şi Paris nu functionau încă. 

Cei şapte ani de domnie ai lui Alexandru loan Cuza au 
oferit un cadru adecvat pentru o diplomație activă şi 


Mari voievozi uitaţi - VLADISLAV I 





modernă, de sine stătătoare, în slujba afirmării statului 
național. 

În 1860, Victor Place, consul al Franţei și totodată 
apropiat al domnitorului Alexandru loan Cuza, aprecia că 
problema românească putea fi rezumată în formula 
„autonomia și independența” Principatelor Unite.” 





NOTE 

! Istoria diplomaţiei. .., sub redacţia lui V.A. Zorin, vol. 1, 
ediția a Il-a, București, 1962, p. 494 

2 Al. Debidour, Histoire diplomatique de L'Europe 
depuis l'ouverture de Congres de Vienne, tomul II, Paris, 
p. 2513 

* A]. Cretzianu, Din arhiva lui Dumitru Brătianu, vol. |, 
București, 1933, p. 134 și 135; Dan Berindei, Din 
începuturile diplomaţiei românești moderne. .., p. 82 şi 83; 
Anastasie Iordache, Pe urmele lui Dumitru Brătianu, 
București, 1984, p. 104 

+ Al. Cretzianu, op. cit., vol. I, p. 265 și 266 

* Olimpiu Boitoș, Raporturile românilor cu Ledru 
Rollin și radicalii francezi în epoca revoluției de la 1848, 
București, 1940, p. 55 

“Al. Cretzianu, op. cit., vol. II, p. 45 

' Ibidem, p. 5-7 

* Ibidem, p. 8-10 

* Ibidem, p. 50 

' Victor Slăvescu, Domnitorul Cuza și Victor Place, p. 
221 şi 222. 

Societatea românească se află a VIll-a aminteşte cu zgârcenie de  Sracimir, întărită și prin căsătoria 
în prezent sub presiunea politica de consolidarea statuluidela Anei, sora domnitorului, cu dinastul 
turbocapitalismului. Totul se simplifică sfârșitul secolului al XIV-lea, în doar bulgar și nesupunerea vasalică l-au 


în speranța unor câștiguri materiale. 
Manualele de istorie trec rapid peste 
epoca medievală dintr-un motiv 
simplu: faptele trecutului îndepărtat 
nu mai pot influenţa benefic. Nici 
măcar pentru modele de urmat în 
viaţă nu mai există un locșor. Voievozii 
au fost reduși la câteva rânduri, pe 
jumătate de pagină, și doar Mihai 
Viteazul se bucură de o situaţie 
privilegiată datorită Unirii din anul 
1600. 

Vladislav | a avut o domnie scurtă și 
zbuciumată, care a început în 16 
noiembrie 1364 şi s-a sfârșit cândva în 
cursul anului 1377 -— o domnie 
considerată prea mică pentru a mai 
merita deranjul de a fi prezentată 
tinerei generații. Un manual de clasa 


patru rânduri. (Editura Humanitas, 
2000, pag. 52). 

Si totuși, Vlaicu Vodă ar fi un bun 
exemplu pentru orice copil al 
secolului al XXI-lea dacă s-ar ţine cont 
de rolul istoriei de a prezenta modele 
de viaţă. Situaţia internă și 
internaţională obligă la acţiune 
pentru ca ţărișoara dintre Carpaţi şi 
Dunăre să nu fie zdrobită de vecinul 
catolic (Ungaria) și de noua putere 
balcanică (Statul Otoman). Chiar 
dacă domnul argeșean se pare că avea 
o constituţie firavă, el a reacţionat 
militar la orice pericol. Regele 
Ungariei, Ludovic de Anjou, ducea o 
politică expansionistă spre Balcani și 
Cetatea Vidinului era considerată o 
poziţie-cheie. Vladislav Vodă nu putea 
să permită instalarea unei noi baze în 
flancul sudic al ţării. Alianţa cu 


determinat pe regele Ludovic să 
ordone un atac în clește în 1368. 
Voievodul muntean s-a dovedit a fi un 
strateg genial. A amplasat de-a lungul 
Dunării detașamente mobile de arcași 
care au respins orice invazie dinspre 
Vidin. Oștirea transilvăneană, 
pătrunsă pe la Pasul Buzău, era cea 
mai apropiată de Capitală. A primit 
riposta forţelor de sub comanda 
pârcălabului Dragomir şi, într-o primă 
ciocnire, a avut succes. Succesul era 
însă o capcană. Vigilenţa a scăzut 
într-o regiune mlăștinoasă și 
împădurită (localizarea nu este 
posibilă din lipsa informațiilor), 
armata invadatoare a fost surprinsă și 
a suferit pierderi grele. Însuși 
voievodul Nicolae Lackly a murit în 
timpul încleștării. | 


- continuare în pagina 1] - 

Pasivitatea forțelor regale a permis 
probabil deplasarea unităților de 
rezervă în ajutorul pârcălabului. 
Eșecul din 1368 a dus la posibilitatea 
menținerii lui Sracimir pe tronul 
Vidinului până în 1396. Oștenii 


“munteni au înfrânt și forțele otomane 


la sud de Dunăre (1367), dar lipsa de 
unitate a statelor balcanice a permis 
înaintarea spre fluviu. A fost prima 
confruntare dintr-un lung şir de 
bătălii provocate de ciocnirea celor 
două civilizații. 

Vlaicu Vodă a dus o politică 
externă eficientă. S-a apropiat dinastic 
de țarul Serbiei, Ștefan Uroș, şi de cel 
al Vidinului. Nu a neglijat nici alianța 
cu Dobrotici, despotul Dobrogei. 
Relaţiile cu Bizanțul au fost probabil 
foarte bune după ce domnitorul 
Nicolae Alexandru întemeiase 
Mitropolia Ungro-Vlahiei (1359). 

Opera internă a fost la fel de 
importantă. Cancelaria domnească a 
fost reorganizată şi din 1368 datează 
primul document intern păstrat. S-a 
acordat o atenţie deosebită 
administraţiei şi vămilor. Fondurile 
obținute au permis echiparea oşurii 
pentru a putea respinge forțele 
superioare. Se importau arme de la 
arsenale cunoscute în epocă 
(Veneţia) și comenzile erau 
impresionante, dar informaţiile se 
refereau la epoca lui Radu I. Luxul 
curţii domnești a fost menţinut 
pentru ca prestigiul țării să nu fie 
atins. 

Biserica a fost sprijinită intens atât 
din credinţă, cât şi din dorința de a 
ridica un zid spiritual în calea 
catolicismului. Au apărut astfel 
mănăstirile Tismana și Cotmeana, 
centre culturale şi religioase care âu 
înfruntat veacurile. Ctitoria de la 
Vodița a dispărut sub vitregiile istoriei, 
fiind prea expusă. 

Vlaicu Vodă a fost interesat în mod 
deosebit de încurajarea comerțului 
pentru a putea dispune de banii 
necesari pentru consolidarea statului. 
A emis pentru prima dată moneda, 
ceea ce sublinia independenţa ţării. 
Nu este exclus ca argintul necesar 
baterii să fi fost obţinut în urma 
intervențiilor împotriva turcilor și 
ungurilor. A emis mai multe tipuri de 


ducați, dinari și bani cu legende în 
slavonă sau latină, un excelent mijloc 
de propagandă politică. Noile piese 
au avut o largă răspândire și s-au 
bucurat de prețuirea negustorilor. 
Cererea de monedă a implicat și 
emiterea unor cantități importante 
pentru ţara aflată la începuturi. Doar 
în rămășița de tezaur de la Scornicești 
(jud. Olt) s-au găsit 35 de piese de la 
Vladislay I. Monedele au depășit 
graniţele țării. Tezaurul de la Igris 
(jud. 'Limiş) avea 29 de dinari din cele 
31 de piese (93,5%). Spre nord au 
ajuns la Siret (jud. Suceava), unde au 
fost descoperiți 35 de ducați și chiar 
în Podolia (Ucraina). Descoperiri au 
fost făcute și în Bulgaria și în fosta 
Iugoslavie. Titlul argintului era bun — 
875 la mie — şi tezaurizarea confirmă 
calitatea. Regulile economiei afirmă 
că moneda proastă alungă de pe piață 
pe cea bună, care este depusă la loc 
sigur, pentru zile negre. Lista 
descoperirilor monetare prezentată 
de reputata specialistă Paraschiva 
Stancu (C.N. VI, 1990) demonstrează 
intensa circulație internă, piesele 
pătrunzând până în cele mai 
îndepărtate zone ale țării. Morţii le 
aveau ca oboli pentru vămile cerului. 
Nu este exclus ca emisiunile ării 
Românești să fi fost și o încercare de a 
limita pătrunderea masivă a pieselor 
sârbești și bulgărești. Dacă voievozii 
munteni doreau să preia întâietatea 
în lumea ortodoxă, forța economică 
trebuia consolidată. Politica a fost 
continuată de Radu 1 și îndeosebi de 
Mircea cel Bătrân. 

Vlaicu Vodă, prin încurajarea 
comerţului, a contribuit în mod 
decisiv la dezvoltarea orașului Pitești, 
aflat la o intersecție de drumuri. Pe la 
1380-1385 este amintit în izvoarele 
epocii sub denumirea de „Orașul 
Nou” (Nuwestad). 

Destinul a vrut ca anul morţii 
domnitorului să nu fie cunoscut cu 
exactitate (1377 sau 1378), dar 
misterul se adânceşte în jurul 
mormântului. Nicolae Constantinescu 
opina că bogatul inventar funerar 
descoperit la Biserica Domnească din 
Curtea de Argeș (1920) ar aparține lui 
Vladislav 1, dar alţi cercetători (Dinu 
C. Giurescu) optează pentru Tismana 
(cu un semn de întrebare totusi), lar 

Mânăstirea Tismana, 
ctitorie a lui Vladislav Vodă |. 





osemintele sunt considerate a fi ale 
fratelui, Radu I (1377-1384). Istoria 
încă mai are mistere. 

Vlaicu Vodă s-a stins, iar pulberea 
uitării s-a așternut ușor și nemilos. 
Urmașii mai pot admira însă ctitoriile 
de -la Tismana, de la Cotmeana, 
Biserica Domnească de la Curtea de 
Argeș. Și Mănăstirea Negru Vodă din 
Câmpulung trebuie să se fi bucurat de 
atenţia fiului lui Nicolae Alexandru. 
Vizitatorii grăbiţi de turbocapitalism 
pot studia și primele monede 
medievale bune dintr-o perioadă de 
avânt economic. Oare urmașii lor de 
astăzi vor putea relansa țara? 

RMATIVE 


LA DATORIE 


Regiunile Argeșului și Muscelului au o conotație aparte în 
istoria României. Aici se află emblemele statului muntean - 
capitala Curtea de Argeș — dar și leagănul unor personalități 
care și-au lăsat urme vizibile în politica țării. De aici au pornit 
făuritorii istoriei moderne a României, Brătienii, și tot de aici 
au pornit mai târziu, printre alții, |. Mihalache, A. Călinescu, 
mareșalul Antonescu și prof. Mihai Antonescu. Din punct de 
vedere al ordinii publice, cele două judeţe nu s-au confruntat 
niciodată cu probleme deosebite. Nu se aflau la graniță, nu 
aveau mulți minoritari și nici nu se puteau plânge că nu 
dispun de resurse, de la bogății naturale la dezvoltarea unor 
ramuri economice. 

Izbucnirea celui de al doilea război mondial, la 

l septembrie 1939, prin atacarea Poloniei de către Germania, 
a avut repercusiuni atât asupra României, cât și asupra 
județelor Argeș și Muscel. În primul caz este vorba de 
tranzitarea teritoriului românesc de către tezaurul național 
polonez pentru a fi evacuat prin Constanţa în Marea Britanie, 
precum și despre primirea unui mare număr de refugiați 
polonezi, în timp ce al doilea se referă la primirea ca oaspete 
și cazarea la castelul din Dragoslavele-Muscel a șefului statului 
polonez, mareșalul E. Smigly-Ridz. Pentru paza obiectivului a 
fost detașat un detașament de jandarmi și au fost instituite trei 
posturi de santinelă. După o scurtă perioadă de la sosirea 
mareșalului Smigly-Ridz, Comandamentul Corpului de 
Jandarmi (C.C.].) a dorit să pună la conducerea 
detaşamentului un ofițer eficient şi competent care să 
cunoască și două limbi străine. În cele din urmă, după mai 
multe selecţii, a fost ales slt. (r) FH. Georgescu, care cunoștea 
limbile germană și franceză. Supravegherea efectuată asupra 
musafirilor, alături de mareșal aflându-se o suită din doi 
militari (col. S. Wenda și mr. ]. Krezekoski) și doi civili 
(F. Wiazowski — valet personal și H. Kutnik — șofer), era 
riguroasă, orice dorință a polonezilor fiind supusă aprobării 


conducerii Corpului de Jandarmi. La 15 iulie 1940 


Regimentul 2 Jandarmi „Bucegi” comunică la C.C.]. dorința 
mareșalului „ca să-l viziteze în fiecare zi câte o oră d-na 
Georgescu din comuna Dragoslavele, pentru a-i preda lecții 
de limbă franceză”, iar peste două săptămâni, la 29 iulie, 
răspunsul vine pozitiv, dar cu specificarea de „a se lua măsuri 
pentru supravegherea d-nei Georgescu, care va fi sfătuită să 
nu se preteze la nici un joc al Domnului Mareșal”. Trebuie 
remarcat că d-na Georgescu era, după cum afirma un raport 
local, „o persoană onorabilă în etate de 50 de ani”. Chiar și o 
dorință aparent banală, aceea de a picta, este raportată 
ierarhic, iar rezoluția C.C.]. prevedea că mareșalul „poate 
picta oricât, în curtea castelului”. 

O dată cu venirea generalului Antonescu la putere 
(4 septembrie 1940), Corpul de Jandarmi se transformă în 
Inspectoratul General al Jandarmeriei (I.G.].), Regimentul 2 
Jandarmi „,Bucegi” devine Inspectoratul de Jandarmi 
Bucureşti, măsurile de pază și protecţie de la Dragoslavele se 
întăresc, însă de regulă formula privind pe cei din castel era 
standard: „La Dragoslavele liniște. Ofițerii poloni nu au făcut 
plimbări şi nici vizite nu au primit”. Se pare că polonezii nu 
se simțeau bine în România și, fie de teama că ar putea să cadă 
în mâinile germanilor, fie nemulțumiți de regimul ce li se 


aplica, au hotărât să evadeze, În ziua de 18 decembrie 1940, la 
ora 18.00, Inspectoratul de Jandarmi Bucureşti anunța la 
L.G.]. că „la orele 17.00 Comandantul Lagărului Dragoslavele 
confirma că Mareșalul Smigly și Colonelul Wenda au dispărut 
din lagăr azi-dimineaţă, fără a le da de urmă până în 
prezent”. Câteva ore mai târziu o telegramă urgentă din 
Dragoslaveie confirma că „cei doi ofițeri poloni dispăruți n-au 
fost prinși până în prezent”, ceea ce a atras furia generalului 
Antonescu.  Îmediat, generalul Topor, adjunctul 
comandantului Jandarmeriei, este trimis la fața locului pentru 
a ancheta evadarea celor trei polonezi, între timp 
descoperindu-se și lipsa șoferului Rutnik, şi a identifica 
vinovaţii. 
Pitești, vedere generală 
(începutul anilor '40 
ai secolului XX). 





Coabitarea dintre Jandarmerie și Mișcarea Legionară în 
timpul cât aceasta din urmă s-a aflat la conducerea țării (14 
septembrie 1940 — 21 ianuarie 1941) nu a fost una lină și 
lipsită de probleme. Legionarii, mai ales cei intrați în mișcare 
cu speranța unor câștiguri materiale deosebite, provocau 
conflicte și comiteau abuzuri ce trebuia aplanate de jandarmi. 
În ultima zi a rebeliunii, 24 ianuarie 1941, Președinția 
Consiliului de Miniștri a transmis nota nr. 440/M către Marele 
Stat Major prin care a ordonat „să fie urgent arestaţi foștii 
prefecți legionari din județele Argeș, Muscel și Iași”, probabil 
zonele cu organizaţiile cele mai puternice și membri 
numeroşi. Într-o dare de seamă ulterioară privind activitatea 
Jandarmeriei, se evidenția contribuţia la lupta antilegionară 
specificându-se: „Rebeliunea din 21-23 ianuarie 1941 a 
demonstrat că Siguranţa Internă se bazează în mare parte pe 
aportul Jandarmeriei şi a făcut dovada dezorganizării 
aparatului polițienesc la care s-a ajuns în urma reformelor 
puse în aplicare de regimul legionar”. 

Activitatea informativă pe teritoriul rural era eficientă și se 
dovedea un barometru corect al stării de spirit a populaţiei. În 
a doua jumătate a lunii februarie 1941, I.G.]. cunoștea, de 
pildă, „că muncitorii de la minele Godeni-Muscel și 
întreprinderile petroliere din regiunea Urlaţi-Prahova cer 
mărirea salariilor” și propunea verificarea salariilor 
contractului colectiv de muncă și a producției realizate, 
pentru a putea fi soluționate aceste cereri. In luna martie 
1941, agenţii acoperiţi ai Legiunii Muscel, plt. A. Tomescu și 
plt. Gh. Iorga, şi-au desfăşurat activitatea pe două direcții. 

- continuare în pagina 13 - 

A fost cercetată posibila acțiune de reorganizare a nucleelor 
comuniste în întreprinderile din Godeni și Schitu Golești, în 
perioada 6-16 martie 1941, și apoi s-a urmărit, între 22 și 26 
martie 1941, dacă legionarii din comunele Nămăești, Lerești 
și Bughea au pus la cale înființarea unei așa-zise „Echipe 
Mute”, în scop de teroare și asasinate contra conducerii 
statului”, 

I.G.]. a emis la 14 aprilie 1941 ordinul de informații nr. 59 
prin care se cerea legiunilor de jandarmi să verifice dacă „s-ar 
fi primit instrucțiuni de la Comitetul Central al Partidului 
Comunist din România, pentru a se iniția în fabrici și ateliere 
comitete de acţiune care să grupeze muncitorii și să le 
satisfacă revendicările profesionale”, Atât comandantul 
Legiunii Muscel, mr. O. Ursuleanu, cât și cel al Legiunii Argeș, 
mr, Gh. Stroescu, au raportat, în urma cercetărilor, la 16 și 
respectiv 26 aprilie 1941, inexistența unor asemenea 
instrucțiuni în cele două județe. 

Apropierea spectrului războiului producea la nivelul 
conducerii statului un interes mărit în ceea ce privea ordinea 
publică și, în special, asupra mișcării comuniste. I.G.]. revine 
cu un nou ordin de informații, nr. 73, privind comuniști care 
„au ordin de la Moscova pentru a porni o intensă activitate cu 
scopul de a revoluţiona masele, speculând orice 
nemulțumire”!? și cere o informare serioasă în această 
problemă, Legiunea Argeș raportează la 10 iunie 1941 că a 
identificat trei comuniști „care deși își au obârșia din județul 
Argeş, domiciliază în Bucureşti”, iar „rudele și familiile lor 
se țin sub supraveghere”, în timp ce Legiunea Muscel, la 12 
iunie 1941, comunica despre lipsa unor asemenea activități pe 
raza județului. 

Ca fapt divers să notăm că pe 21 iulie 1941, ora 15.30, în 
parcul din faţa Prefecturii județului Argeș din Piteşti a avut loc 
o dublă dramă. Conform Buletinului informativ al 
Inspectoratului București, „s-a sinucis prin împușcare 
jandarmul serg. maj. Sârbu Ioan de la postul Costeşti, înainte 
împușcând-o pe d-ra Ioana Vârtiș din com. Costești”, cauza 
principală fiind gelozia care îl domina pe tânărul militar. 

Tot în luna iunie I.G.]. este informat despre pagubele, 
distrugerile și victimele cauzate de inundaţiile râurilor Argeș 
și Topolog. Judeţul Argeș a fost unul din cele mai afectate, în 
comunele limitrofe celor două râuri înregistrându-se 25 de 
victime umane, alături de 586 animale, 3204 păsări de curte, 
94 stupi de albine și un eleșteu cu pește distrus; din punct de 
vedere agricol au avut de suferit 9556 ha. Semănături, 6150 kg 
porumb, 4482 m steri de lemne, 58 m3 scânduri de stejar și un 
ha de vie, alte pagube fiind 260 case distruse, 183 avariate, 28 
magazii, 148 grajduri, 4 piue, 15 joagăre, 31 mori de apă, 14 
pluguri, 90000 bucăţi de cărămidă, 3 linuri de stors struguri, 
53 vase diferite și 13 căruţe, toate luate de ape". De asemenea, 
au fost afectate căile de comunicații, reţeaua telefonică, 
parțial scoasă din funcțiune, iar 112 poduri au devenit 
inutilizabile“. În Muscel, efectele produse de revărsarea râului 
Argeș au fost mai reduse, fiind constatate distrugerea liniei 
ferate între Clucereasa și Schitu Golești, ruperea se a de 
la Mihăești și pagube mari la căile de comunicaţii." 

Începutul ostilităților a dus, cum era și firesc, la reținerea 
persoanelor cunoscute pentru activitatea lor subversivă, fie de 
stânga, fie de dreapta. În perioada 1 iulie — 15 august 1941 în 
Argeș au fost arestați trei comuniști: C. Frâncu, lucrător din 
Grebleşti (la el. descoperindu-se și broșuri intitulate 
„Proletari din toate ţările uniţi-vă”, precum și mai multe 
numere din ziarele „Ecoul” şi „Criza”), I. Căpăţână, cizmar 
din Olanu, şi Gh. Nicolae, tot cizmar, din Costeşti Vâlsan”. 
Legiunea Muscel a reţinut, în aceeași perioadă, patru 

comuniști și 215 legionari. Comuniștii erau croitorul 
R. Vochin din Rădești, cazangiul C. Manda din Stâlpeni, 
cizmarul Gh. Mitriţă din Davidești și zidarui T. Cristenco din 
Stănești, în timp ce la legionari lista este deschisă de prof. 
P. Vălimăreanu din Călinești, iar printre cei arestați se aflau 18 
preoți, 6 ingineri, 21 învățători, 31 muncitori, 17 agricultori 
ș.a.m.d.*% Nu numai legionarii, dar și simbolurile pe care ie 
foloseau aceștia au devenit subiect de cercetare, Generalul 
Em. Leoveanu, șeful Direcţiei Generale a Poliţiei, a ordonat la 
31 iulie 194] cercetarea tuturor firmelor cu numele 
„Biruinţa”, „Biruitorii”, „Cuibul”, Culorile în care sunt 
vopsite (verde, cu gratii etc.), dar și „cine sunt proprietarii și 
ce vederi [politice — n.a.] au”", Peste o lună și jumătate, la 16 
septembrie 1941, Inspectoratul Regional de Poliție Bucegi 
raportează că pe raza sa nu se află asemenea firme, dar „la 
Piteşti a fost un singur caz, şi anume magazinul de parfumerie 
al lui A. Lăzărescu din str. Șerban Vodă care la început avea 
firma «La cuibul nostru»în fond verde, iar în ultimul timp o 
schimbase cu «Axa» scrisă tot pe fond verde”*, Problema a 
rămas de urmărit în continuare și peste un an, la 1 octombrie 
1942, D.G.P. era informată că „pe raza polițiilor Pitești şi 
Câmpulung Muscel n-au fost asemenea cazuri”” de magazine 
sau firme cu titluri subversive sau vopsite în verde, 

În încheiere putem afirma că în perioada prezentată 
ordinea publică din Argeș și Muscel, deși nu s-a confruntat cu 
probleme deosebite, a fost ținută sub control de organele 
abilitate, Poliția în orașe și Jandarmeria în mediul rural. Bine 
informate, judicios organizate, cu acţiuni eficiente în 
domeniu, cele două instituţii au reprezentat un pilon de bază 
al siguranței naționale a României, încă de la începutul epocii 
moderne și până în acest atât de fierbinte prezent. 

Unul dintre fiii de seamă ai 
comunei Ștefănești-Argeş, unde s-a 
născut la 1 septembrie 1892, precum 
și ai municipiului Piteşti, unde mai 
târziu a locuit, a fost generalul aviator 
Constantin Argeșanu. El a văzut 
lumina zilei în casa lui Emanoil 
Popescu, magaziner în Staţia C.F.R. 
din Pitești, care a fost căsătorit cu 
Zamfira Popescu, 

Școala primară a început-o în satul 
natal, ca apoi s-o continue la Pitești, 
unde a urmat și cursurile Liceului I.C. 
Brătianu. După acestea, la 1 
octombrie 1911, îmbrățișând cariera 
militară, a devenit elev al Scolii de 
ofițeri pentru infanterie. Peste un an, 
în urma unui concurs, a fost trimis în 
armata germană, unde, după o scurtă 
perioadă de acomodare, a devenit 
Junker în Școala Militară din Metz și 
Potsdam, pe care a terminat-o la 1 
octombrie 1913. După o practică de 
aproape un an în Batalionul 11 
Pionieri din Mânchen, a sosit în țară, 
primind gradul de sublocotenent. A 
fost repartizat la Batalionul V Pionieri, 
cu care a luat parte la cea dintâi 
campanie a primului război mondial. 
Având comanda Secţiei I Poduri 
Uşoare, a fost însărcinat cu alcătuirea 
și distrugerea mai multor poduri, 
printre care şi cel de pe Argeș. 





Un ofițer de nădejde 


În urma ordinului Grupului 
Apărării Dunării a fost detașat ca 
adjunct tehnic pe lângă maiorul 
Mercier din Misiunea militară 
franceză, alături de care a executat 
proiectul de apărare a portului și 
localităţii Brăila, dovedind și cu 
această ocazie că este un ofițer de 
nădejde. Apoi, în anul 1917, tot cu o 
unitate de pionieri, a luptat până la 
încheierea armistiţiului cu Puterile 
Centrale. În urma acestuia, cpt. 
Argeşanu, care vorbea limbile 
germană și franceză, a fost atașat 
Companiei de Jandarmi Argeș, unde a 
adus servicii reale unităţii şi 
populaţiei. Cu multă energie și bine 


GENERALUL 


educat, demn și stăpânit de mândria 
ostășească, în noua funcție a apărat 
interesele serviciului şi ale populației 
în faţa autorităților străine. În mai 
toate împrejurările a fost primul care 
a protestat împotriva nedreptăţilor 
săvârșite de diverse comandamente de 
ocupație. Deși a fost o misiune grea, a 
încercat să se achite corespunzător, 
ajutându-i mai ales pe sătenii secătuiți 
de obligațiile impuse de cei care ne 
ocupaseră țara. 

După cea de-a doua mobilizare, în 
calitate de comandant al Companiei 
Pionieri, a luat parte cu unitatea sa la 
ofensiva de pe Tisa. O dată cu 
terminarea războiului a fost detașat să 
conducă organizarea serviciului 
poştal în zonele Cluj și Oradea, 
achitându-se cu multă pricepere de 
noile îndatoriri. 

Cult, capabil și inteligent, în anul 
1920 era comandantul Companiei | 
Elevi a Școlii Militare de Geniu, ca în 
anul 1922 să fie el însuși elev al Școlii 
Speciale de Geniu, unde s-a clasat al 
treilea între 2] de căpitani. Inaintat la 
gradul de maior în mod excepțional, 
a fost numit comandantul 
Batalionului I Pionieri de Munte, 
funcţie în care a dovedit frumoase 
cunoștințe și pricepere. Trebuie 
menţionat că de pe atunci au apărut și 
primele lucrări literare pentru care 
avea să dovedească multă pasiune, ce 
s-a dezvoltat în paralel cu dorinţa de a 
deveni pilot militar. 


Hotărât să zboare 





În anul 1925, în urma absolvirii 
unei şcoli speciale, a primit brevetul 


de observator aerian, legându-se 


pentru totdeauna de aviaţie, fiindu-i 
apoi oferită funcţia de director de 
studii la Centrul de Instrucție al 
Aeronauticii. Înalt şi cu o constituţie 
atletică, posesor al unei vaste pregătiri 
militare, a avut o adevărată înclinaţie 
pentru literatură și muzică. Deşi blând 
din fire şi modest, a fost un foarte 
hotărât militar, iubit de șefi și de 
camarazi, pe care a ştiut să-i respecte. 
Cu toate că a fost foarte ocupat pe 
linie profesională, el a reușit de 
fiecare dată să-si menţină 





antrenamentul de zbor. Însă captivat 
de noua sa specialitate din anul 1927, 
după multe insistențe și renunțând la 
o trimitere în Franţa, i s-a aprobat să 
urmeze cursurile Școlii de pilotaj. 
Acolo a putut dovedi că pentru 
calităţile sale sufletești și fizice zborul 
chiar era o adevărată plăcere. Deși a 
ajuns cu o lună mai târziu la cursuri, 
datorită pasiunii pentru zbor și-a 
însușit cu repeziciune tehnica 
pilotajului, fiind şeful uneia dintre 
cele mai numeroase promoții de 
piloți militari ai vechii noastre 
aeronautici. Cum era normal, având 
brevetul de pilot, grad și pregătire, 
din anul 1928 a fost numit comandant 
al Grupului 1 Aviaţie din lași, una 
dintre cele mai de seamă unități pe 
care le avea aeronautica românească, 
funcție pe care a deținut-o până în 
anul 1937, ceea ce a reprezentat un 
caz unic la noi. De remarcat că încă 
de pe atunci, când era foarte ocupat 
cu pregătirile piloților, au apărut și 
primele sale scrieri despre aviaţie și 
aviatori. 


General de escadră 





În anul 1937 a fost mutat la 
Comandamentul Forţelor Aeriene 
Militare, unde, ca urmare a vastei 
experienţe, s-a ocupat cu o seamă de 
studii militare, fiind apoi șeful 
infrastructurii și domeniilor de studii 
din Aeronautică. Constantin 
Argeșanu a fost cel care a creat o 
densă reţea de aeroporturi și terenuri 
de zbor în România, iar ca zburător a 
luat parte la raidurile organizate în 
Turcia și lugoslavia. 

Specializat tot mai mult pentru 
diverse funcţii în Ministerul Aerului, 
s-a achitat cu multă răspundere, iar la 
1 august 1939, deci în preajma 
declanșării celui de-al doilea război 
mondial, a fost trimis în Germania ca 
preşedinte al Comisiei de Recepție 
pentru avioanele pe care aviația 
militară le achiziționa. Apoi, abia sosit 
din Germania, i s-a încredinţat 
Comanda Aero a Litoralului Mării 
Negre, la 6 iunie 1940 primind gradul 


- continuare în pagina 15 - 

activitatea de reparații ale avioanelor . 

de general de escadră. În situația 
tragică a evacuării Basarabiei și 
Bucovinei de Nord, pe lângă o putere 
de muncă excepțională a dovedit 
multă experiență și pricepere. Iubit 
de subalterni și stimat de șefi, s-a 
dovedit a fi fost un mare comandant. 
„M-am legat așa de mult sufletește de 
generalul Argeșanu — scria generalul 
Tătăreanu, comandantul grupului | 
Armată, în dosarul acestuia, aflat în 
Arhivele militare — încât aș dori să 
conlucrez cu el în orice împrejurare, 
cât de grea ar fi. Merită a i se da orice 
însărcinare și comandă de mare 
încredere.” 

De la 1 iunie 1940 și până la 15 
februarie 1941 a îndeplinit delicata 
funcție de șef al secției de legătură cu 
Misiunea Aeriană Germană în 
România, contribuind la organizarea 
primirii și cazării trupelor germane, la 
organizarea lucrărilor de colaborare 
pentru instrucţia aviației noastre după 
canoanele acestora etc. De toate 
acestea s-a achitat în mod lăudabil, 
obținând mulțumiri în scris din partea 
generalului comandant al Misiunii 
germane. Nu mult după aceasta, 
primind ordin să pregătească un 
studiu cu privire la capacitatea aviației 
de informație, în care era specialist, a 
ajuns la concluzia că nu eram 
pregătiți de război și mai ales pentru 
unul în est, lipsindu-ne mijloacele 
necesare unui război de durată. 
Pentru aceasta, în 14 iulie 1941, deci 
cu șapte zile înainte de a se ordona 
trecerea peste Prut, în urma I.D. nr. 
174 special, a fost îndepărtat din 
armată ca defetist. 


Ctitorul avionului 


multifuncțional Fiesler 





Însă problemele prin: care trecea 
România îm perioada celui de-al 
doilea război mondial nu puteau lăsa 
deoparte o asemenea capacitate. 
Incepând cu anul 1942, generalul în 
rezervă Constantin Argeșanu a fost 
numit îndrumător militar la Fabrica 
I.C.A.R. din București, organizând 


necesare frontului. Însă contribuția sa 
cea mai de seamă a fost fabricarea în 
acea mică unitate a avionului 
multifuncțional de tip Fiesler, realizat 
în peste 100 de exemplare. A 
însemnat într-adevăr enorm pentru 
economia noastră de atunci, pe timp 
de război. 

La 1l octombrie 1944 a fost 
reintegrat în cadrele active, având 
misiunea de a reorganiza unitățile de 
aviație, a organizat rețeaua de 
transporturi aeriene în vederea 
ajutorării populaţiei lovite greu de 
războiul din Moldova, s-a ocupat de 
reglementarea activităţii pe 
aerodromurile noastre în condiţiile 
când sovieticii se purtau ca niște 
adevărați ocupanți etc. Apoi, până la 
terminarea războiului, a fost numit 
inspector al Industriei Aeronautice, 
unde, cu deosebit tact, a reușit să 
păstreze armonia deteriorată de noul 
suflu revoluționar în toate unităţile de 
producție, unde a ajuns să lucreze 
chiar și la încadrările personalului 
muncitor. A rezolvat multe dintre 
conflictele de muncă, fiind deseori 
solicitat de muncitori să sprijine în 
revendicările lor. Constantin 
Argeșanu este acela care a adus secţia 
de reductoare de la IL.A.R. Braşov 
într-o făbricuță din Câmpulung 
Muscel, fixându- încă de pe atunci 
viitorul industrial — ARO de azi — și ar 
fi bine ca măcar muscelenii să rețină 
acest lucru. 

Fiind membru al Societăţii 
Scriitorilor Români, în 1945 i s-au 
încredinţat direcţia și conducerea 
revistei Zburătornii României, organ 
de presă al Ministerului Aerului. 


Un aviator scriitor 





Dar ofițerul caracterizat pe linie 
profesională, începând cu anul 1924 
și până în 1940, numai cu „foarte 
bine” a fost și unul dintre puţinii 
scriitori din aviația română. Dintre 
lucrările sale amintim: Cântecele 
tavernei, volum de versuri publicat în 
1929, Grădinile Gihanei, versuri 
(1936), Drumuri albastre, proză 
(1937), Tambalul lui Chiran, proză 

(1948), Pilot fără noroc, lucrare 
apărută în 1957, când era chiar 
secretarul Uniunii Scriitorilor din 
România. 

Când am afirmat că generalul 
Constantin Argeșanu este unul dintre 
puținii aviatori scriitori am făcut-o cu 
părere de rău, Aceasta pentru că, 
oricât de curios ar fi, aşa cum au mai 
pomenit și alții, majoritatea 
aviatorilor sunt, prin forţa 
împrejurărilor, poeți, dar despre 
aviație s-a scris destul de puţin la noi, 
Probabil că acești visători își topesc 
romantismul poetic în inegalabilele 
plăceri ale zborului, iar muritorii de 
rând rămân să spere în continuare că 
vor afla până la urmă ceva din această 
substanță prețioasă care, după cum se 
spune, se numește „psihologia 
zborului”. Deși schițele din culegerea 
Pilot fără noroc nu fac parte din 
literatura așa-zisă psihologică, scria 
revista Aripile Patriei nr. 9/1957, ele 
reușesc totuși să transmită cititorului 
întreaga gamă de senzaţii și 
sentimente prin care trece un 
zburător și să facă înţeleasă atracţia 
miraculoasă pe care o exercită asupra 
sufletelor tinere sirena aeriană. 

Există în aceste schițe, pe lângă o 
fabulație propriu-zisă, purtătoare de 
umor, o aureolă de poezie care nu 
numai că sugerează atmosfera, dar 
depășește zona povestirii respective, 
căpătând o semnificație valabilă 
pentru toți aviatorii, pentru toate 
generațule. 

Aproape toate schițele au scurte 
digresiuni meditative și nostalgice, 
precum și episoade de pastel aero- 
terestru în care își dau, senine, mâna 
tinerețea și moartea. 

Publicarea de către Constantin 
Argeşanu a volumului Pilot fără noroc 
a fost un prilej de mare bucurie 
pentru toți cei care au așteptat și 
așteaptă cu nesaț să pătrundă în 
această tainică lume a aviaţiei, cât și 
pentru cei cărora le place să se știe 
cunoscuți. De aceea nu ar fi rău dacă 
s-ar republica, înu-o ediţie completă și 
cât mai curând. 


Prof. TUDOR VASILE 














Deseori, oamenii împart 
întâmplările din viața lor în funcție de 
noroc sau de ghinion, de șansă sau de 
neşansă, Nu demult, un filozof afirma 
că istoria românilor este una a 
neşanselor, a nereușitelor, prin 
neșansă Înţelegând atât context 
internațional defavorabil, cât și 
ineficiență în modul de a fi și de a 
acționa al românilor. Așadar, să privim 
în trecut şi să constatăm ce rol au 
jucat neșansa și șansa în. istoria 
noastră, 

A fost o şansă că dacii, considerați 
strămoși ai românilor, au intrat în 
contact cu romanii și apoi au fost 
cuceriți și romanizați de aceștia. 
Astfel, civilizația romană superioară a 
influențat decisiv și pozitiv teritoriul 
locuit astăzi de români. A urmat, însă, 
neșansa migrațiilor, a mileniului 
întunecat (sec. III — XIII), când 
populația romanizată de la nordul 
Dunării a fost împiedicată să se 
dezvolte, astfel că în timp ce 
Occidentul Europei prospera pe plan 
economic (migrațiile încetează aici în 
secolul al VIII-lea), Orientul era 
permanent confruntat cu atacurile 
pustiitoare ale hoardelor migratoare, 
viaţa economică, „motorul vieţii 
politice”, fiind aproape inexistentă. 

În sfârșit, încetează migrațiile! 
Valahii prind puteri, însă au de suferit 
consecințele unei noi neşanse: marile 
puteri medievale sunt interesate de 
spaţiul românesc și îl dispută ca atare. 
Ungaria, Polonia, Imperiul otoman, 
Imperiul habsburgic. Câte nume, 
atâtea stăpâniri! Când un stat mic este 
influenţat sau cucerit de o mare 
putere,  neşșansa nu constă în 
stăpânirea străină respectivă, ci în 
faptul că cel care cucerește nu 
impune o civilizație superioară, care 
să transforme neșansa dominației 
străine într-o şansă a progresului 
impus de puterea cuceritoare. 

La jumătatea secolului al XVI-lea, 
Ţările Române erau sub suzeranitatea 
Imperiului otoman. Pentru Țara 
Românească și Moldova — Transilvania 
trece la sfârșitul secolului al XVIlHlea 
sub dominaţia Imperiului habsburgic — 
dublă neșansă, concretizată atât în 
plata atâtor obligaţii financiare și 
materiale impuse de Poartă, cât şi în 







domniile fanariote, secolul al 
XVIII-lea putând Îi caracterizat drept 
secolul neșansei Principatelor. Este 
secolul în care țăranii „rumâni” sunt 
expioatați crâncen de domnii 
fanarioți (greci, bulgari și chiar 
români), de boierii pământeni, de 
arendașii evrei și armeni, de preoții 
corupți. Ţăranii, baza socială a 
Principatelor, sunt sărăciți de 
războaie, de impozite şi taxe, de 
ciumă, de holeră. Câtă neșansă 
pentru munteni și moldoveni: 
locuiesc într-o țară pe care toți 
călătorii străini o laudă pentru 
frumusețe și bogăție, dar în care 
sărăcia, mizeria și deznădejdea sunt 
întâlnite pretutindeni. 

Secolul XIX îi găsește pe români 
într-o grea situație: sub dominația a 
trei imperii (austriac = pentru 
Transilvania, otoman și rus = pentru 
Principate), sărăciți și exploataţi 
crâncen și lipsiți total de drepturi 
politice. Neșansă care a generat o altă 
neșansă: mentalitatea învinsului, a 
resemnatului, mentalitate care-i 
caracterizează pe majoritatea 
românilor, care, pasivi și 
neîncrezători, acceptă toate 
nedreptăţile, sperând că poate mâine 
o vor duce mai bine. 

Am ajuns în secolul al XIX-lea, de 
la jumătatea căruia șansa a început să 
surâdă românilor, boierilor patrioți și 
intelectualilor școliți la universităţile 
din Occident, patrioți care de la 
revoluțiile de la 1848 acţionează 
pentru ca societatea românească să 
iasă din amorţeala economică, socială 
și politică, să prospere. Este secolul 
şansei românilor, când tot ceea ce 
urmăresc oamenii politici se 
realizează pas cu pas: statul român, 
prin Unirea Principatelor; prinț străin 
şi Constituţie democratică, însoțite de 
o modernizare tot mai puternică a 
întregii societăți. Mai mult, a fost 
înlăturată o istorică neșansă, 


' dominaţia rusă și apoi cea otomană, 


obținerea independenţei reprezentând 
și un moment în care ţăranul român 
are șansa să lupte pentru o cauză pe 
care până atunci nu o mai întâlnise: 
pentru independenţa statului în care 
trăiește, stat care, în loc să-l 
exploateze, îl protejează şi care de 
acum îi va crea condiţiile necesare 
unei vieți normale. 


Șansa evoluției pozitive a avut ca 
moment culminant Marea Unire, 
când românii se regăsesc în același 
stat, după o existență milenară în 
dominație străină, sărăcie și 
exploatare. A fost momentul, din 
prima jumătate a secolului al XX-lea, 
când România a cunoscut maxima 
dezvoltare pe plan economic, social, 
cultural sau politic, când românii, 
foștii resemnați, au dovedit că atunci 
când pot beneficia de șansa 
normalității se pot situa printre cei 
mai buni. | 

Însă şansa a surâs atât de puțin 
timp românilor! A urmat al doilea 
război mondial, care a adus cu sine 
comunismul, impus românilor de 
tancurile sovietice. A fost neșansa 
secolului al XX-lea, când = pentru a 
câta oară? — românii au reintrat în iad, 
reîntorcându-se la sărăcie, exploatare 
și mizerie, cât și la —vail — mentalitatea 
conform căreia „capul plecat sabia 
nu-l taie”. Câtă neşansă din cauza 
comunismului: românii au fost 
terorizați, sărăciți, umiliți și uciși, nu 
în timpul unor războaie, ca în trecut, 
ci pe timp de pace, teroarea fiind 
exercitată chiar de către stat, cel care 
ar fi trebuit să-şi protejeze cetățenii! 

Totuşi, secolul al XX-lea s-a 
încheiat cu şansa oferită de revoluțiile 
din 1989 şi de prăbușirea 
comunismului, când, din nou, 
românii au fost obligați — spunea un 
cinic — să redevină liberi. Șansa 
libertăţii, a democrației şi a economiei 
de piaţă a fost și este oferită românilor 
care — încă — nu știu cum să o 
folosească, tranziţia postdecembristă 
făcându-i pe mulți să regrete neșansa 
comunismului (avea dreptate cinicul 
menționat mai sus?). 

Secolul XXI a debutat cu șansa 
libertăţii și a democraţiei, iar apoi şi 
cu cea oferită de schimbarea 
concepției strategice a NATO privind 
Balcanii, atentatele de la ll 
septembrie 2001 plasând România în 
calea intereselor americane. Este o 
nouă șansă de care românii vor putea 
beneficia și cu ajutorul căreia 
comunismul, sărăcia și resemnarea 
vor putea deveni — și prin integrarea 
în Europa civilizată — coșmaruri pe 
care România va avea norocul să le 
evite pe viitor. 


Prof. ROBERT ZIDARU, 
Școala Nr. 14, Piteşti 


României Carol al II-lea a readus în atenţia 

oastră faptele acestuia, atât ca rege, cât și ca prinț 

autoexilat. De dragul unei femei, care avea să-l însoțească 

până la sfârșitul vieții sale, și-a părăsit familia, a uitat, 

„temporar”, ce-i drept, de datoriile sale față de țară, de 
respectul față de familia sa și a scandalizat Europa, 

Iată că după cincizeci de ani Carol încheie pacea cu 
poporul pe care l-a condus, cu clasa politică şi — de ce nu? — 
cu istoria. Și-a recăpătat locul în galeria conducătorilor 
României moderne, a primit onorurile unui suveran și, cel 
mai important lucru, a reușit să o impună pe „Duduca” în 
conștiința românilor ca soția sa legitimă. 


R senin: < osemintelor fostului suveran al 






Carol al II-lea a fost și a rămas o personalitate 
controversată, controversele începând încă din vremea 
când era principe moştenitor. A început să se implice 
direct în unele activități politice, dar tentativele au esuat. 

Potrivit Constituţiei din 1923, moștenitorul tronului, de 
la vârsta de 18 ani, poate face parte din Senat, dar drept 
de vot avea doar la vârsta de 25 ani. În Constituţie nu erau 
precizări clare privind atribuţiile politice ale principelui 
moștenitor; îndeplinea mai multe funcţii onorifice, lua 
parte alături de suveran la anumite manifestări publice, 
venea în contact cu realitățile statului pe care urma să-l 
conducă, era inspector general al Armatei. Aceste funcții 
nu-l mulțumeau pe Carol și a căutat să intervină activ în 
viața politică, fiind hotărât să acţioneze pentru creșterea 
rolului Monarhiei în viața de stat. Își exprimase în repetate 
rânduri opinia că trebuie făcută „curăţenie la palat” 
pentru a înlătura influența nefastă a lui Barbu Știrbey și a 
reginei Maria, dar mai ales de „a elibera” Coroana de sub 
„dominaţia” lui Ionel Brătianu. 

La aceste probleme se adăugau cele personale. 
Neîntelegerile cu sotia sa Elena îi creau lui Carol o stare de 

agitație și nervozitate care-l făcea tot mai greu de suportat 
la curte, 

În februarie 1925 avea să o cunoască pe Elena Lupescu, 
care deveni marea pasiune pentru Carol, Dacă la început 
toți au considerat-o o nouă și banală cucerire a lui Carol, 
cu timpul a devenit o uriașă pasiune, În anul 1925, după 
mărturiile reginei Maria, principele arăta foarte schimbat, 
în sensul că se comporta ciudat, părând că-şi abandonează 
orice preocupare pentru viața publică, unica sa obsesie 
numindu-se acum Elena Lupescu. Efectul acestei femei 
asupra lui Carol pă:ea miraculos, fiind, se pare, singura 
femeie care-l înțelegea și care îi anticipa dorințele. 


| CAROL AL II-LEA 


AL ROMÂNIEI 
și distrugerea 


“principiilor dinastice 


La sfârșitul anului 1925, lucrurile se complică. Carol 
trimite din Veneţia o scrisoare regelui Ferdinand prin care, 
pe un ton patetic, îl încredința că cea mai mare dorință a 
sa era aceea de a renunța definitiv la toate prerogativele 
princiare şi de a începe o nouă viață ca a unui simplu 
particular: „Sire, vă rog ca prin această declarațiune să 
primiți ca să renunţ la toate drepturile mele de Principe 
Moștenitor al României. Conform Statutului Familiei 
Regale, rog pe Maiestatea Voastră de a-și da înalta Sa 
aprobare asupra acestei hotărâri irevocabile... prin aceasta 
declar că nu voi avea nici o pretenţie asupra drepturilor 
mele la care am renunțat de bună voie și mă angajez 
pentru liniștea tuturor să nu mă întorc în țară timp de 10 
ani fără a fi chemat de cei în drept și fără autorizația 
Suveranului”.? In ziua de 31 decembrie, Consiliul de 
Coroană prezidat de regele Ferdinand a luat act de această 
renunțare. | 

Poziţia lui Carol avea o semnificaţie deosebită. Ura 
„neîmpăcată... de apaș” nutrită de Carol împotriva lui 
Ionel Brătianu căpătase treptat caracter politic.” Momentul 
declanșării conflictului dintre Carol și I.I.C. Brătianu pare 
a fi, după aprecierea lui Nicolae Iorga, primăvara anului 
1925, când, profitând de îmbolnăvirea regelui Ferdinand, 
Carol și-a arogat atitudinea de „stăpân” față de miniștri, 
ceea ce a stârnit nemulţumirea şefului liberal. În cadrul 
Consiliului de Coroană șefii partidelor politice au arătat 
regelui că actul ce se pune la cale va aduce grave tulburări 
în viața statului. De exemplu, lon Mihalache insistă să nu 
se vorbească lucruri şi să se facă demersuri pe lângă prinț 
pentru revenirea asupra hotărârii. 

luliu Maniu a precizat în legătură cu această situaţie: 
„Dreptul de a decide în primul rând asupra chestiunilor 
dinastice și asupra membrilor ei aparține regelui... cu 


- continuare în pagina 18 - 

toate acestea îmi permit de a exprima părerea că ar fi bine 
ca înainte de a accepta renunțarea să se facă un demers 
solemn și oficial pe lângă prinţ ca să revie asupra acestei 
renunţări și până la venirea răspunsului să se suspende 
ședința Consiliului de Coroană”. 
pare să fi revenit lui Ionel Brătianu, care a încercat și în 
cele din urmă a reușit să-l convingă pe regele Ferdinand că 
principele Carol nu este capabil să-şi asume în viitor 
responsabilitatea Coroanei României. Brătianu era 
conștient de faptul că, în situaţia în care Carol ar reveni în 
țară, el nu va accepta „tutela” liberalilor, ba din contră, va 
încerca să îi ţină în frâu pe liberali, iar el, Carol, să se 
impună ca un factor hotărâtor în viața politică. O 
asemenea situaţie nu îi convenea lui Brătianu și a făcut în 
așa fel încât să grăbească lucrurile pentru a rezolva această 
problemă așa cum dorea. 

După Consiliul de Coroană „lărgit” în vederea 
elaborării proiectelor de lege care urmau să fie supuse 
aprobării Corpurilor legiuitoare a avut loc la Sinaia un 
consiliu „intim” la care au participat mai vechii miniștri 
liberali, la care s-au adăugat I.I.C. Brăuanu, regina Maria, 
patriarhul Miron Cristea. În cadrul acestui consiliu s-a 
hotărât ca principele Mihai, în vârstă de 4 ani, să fie 
proclamat moștenitor al tronului, iar în virtutea 
Constituţiei de la 1923, potrivit articolului 83, s-a acceptat 
ideea creării unei regențe pentru eventualitatea că noul 
Price moștenitor ar fi fost chemat la tron înainte de 
majorat.” 

In lucrările acestor consilii nu s-a ţinut cont de faptul că 
scrisoarea de renunțare a prințului Carol, spre a avea 
valabilitatea legală, trebuia să fie autentificată de un 
ministru al țării, fie în străinătate, sau cel puțin de un notar 
public din localitatea respectivă.“ 

La 4 ianuarie 1926, Parlamentul României va ratifica 
două legi: una prevedea renunţarea definitivă a 
principelui Carol, iar cealaltă stabilea condiţiile de 
căsătorie a principilor. În ceea a priveşte reacta opiniei 
publice românești, „ștergerea” lui Carol din linia de 
succesiune a dinastiei e Mohenzollern a reprezentat mai 
mult decât o surpriză. Este adevărat că mulţi dintre oameni 
îl considerau un „siperficial și ușuratic”, însă constituirea 
unei regenţe în România îi ingrijora mai ales pe aceia care 
se gândeau la realizarea Marii Uniri de la care trecuseră 
numai opt ani și se temeau de faptul că România nu putea 
să-și permită o experienţă de guvernare care era foarte 
riscantă. 

Declanșarea crizei dinastice a dus la frământări politice, 
partidele din Opoziţie (îndeosebi Partidul "Ţărănesc și 
Partidul Naţional) acuzau Guvernul liberal, în mod 
deosebit pe Ionel Brătianu, că l-a silit pe Carol să semneze 
scrisoarea de renunțare. luliu Maniu, într-o convorbire 
avută cu Constantin Argetoianu, arăta că pentru rezolvarea 
crizei dinastice nu există decât soluţiile: prințul Carol, 
regina Maria, proclamarea Republicii. Ba ma: mult, Maniu 
declara că nu poate vedea soluția cu un rege minor și o 
regență ca definitivă.” lot Argetoianu îl caracteriza pe 
Maniu ca trecând prin patru faze: „A fost carlist de la 4 
ianuarie la noiembrie 1928, regentist din noiembrie 1928 
până la 6 iunie 1930, din nou carlist iunie 1930 până în 
deegriIa a ie 1932 și anticarlist din ianuarie 1933 înainte” 


Dar un rol important 


nu ţi-ai dat ţie însuţi aceste frumoase sfaturi?» 


Pentru ca hotărârea din 4 ianuarie 1926 să rămână 
definitivă s-au luat măsuri pentru „a înfrâna” 
nemulțumirile poporului. Ionel Brătianu a luat cele mai 
severe măsuri de represiune, instituind cenzura și 
declarând că actul de la 4 ianuarie nu mai trebuie 
discutat, este „o chestiune închisă” și orice încercare de 
discuţie „se socotește ca un atentat la siguranţa statului”. 

Pentru România, factorul determinant al istoriei a fost, 
între anii 1925 și 1930, problema prinţului Carol, iar între 
1930 și 1940 problema regelui Carol. 

Aceste atitudini și orientări fățișe sau marcante au făcut 
ca principele Carol să nu rămână izolat. Instalat la Neuilly, 
el este vizitat de diferiți oameni politici români, de ofițeri 
în misiune sau ziariști. La 2 febiuarie 1926, Carol a adresat 
o scrisoare patriarhului Miron Cristea, prin care cerea 
partidelor politice să nu provoace dificultăți regelui pe 
tema actului său de renunțare la tron. * 


Imagine din cadrul ceremoniei de reînhumare 
a osemintelor fostului suveran Carol al Il-lea. 





Referindu-se la această scrisoare, Miron Cristea preciza 
în însemnările sale: „În 2 Faur 1926 îmi scrie prințul Carol 
o epistolă, lungă, frumoasă în care declară că din propria 
lui voie a făcut acel pas și dă sfaturi de supunere în jurul 
regelui în interesul țării. Când am citit-o mi-am zis: «De ce 
» 10 

Evoluţia vieţii politice a arătat că actul de la 4 ianuarie a 
marcat o serioasă „dereglare” în mecanismul de conducere 
a ţării, punând într-o situație delicată însuși „instituţia 
monarhică”. Acest act a provocat „frământări” în viața 
politică, a determinat importante regrupări de forțe care 
s-au „răsfrânt” asupra evoluţiei regimului politic din 
România. i 

După cum preciza Constantin Argetoianu, criza 
dinastică „a devenit peste noapte pivotul politicii 
româneşti”. Oamenii politici și partidele politice au fost 
supuși unei noi clarificări și socotiți apți sau inapți pentru 
guvernare, după cum puteau fi bănuiţi sau nu că ar 
favoriza o eventuală revenire a prințului. 

După 4 ianuarie 1926, viața politică românească avea să 
fie confruntată cu o nouă problemă, aceea privind 
succesiunea la tron; această problemă a dus la 
intensificarea disputelor politice; bineînțeles, acestea 
variau în funcție de interesul fiecărui grup. 


- continuare în pagina 19 - 

Revenirea pe tronul României, 6-8 
iunie 1930, avea să schimbe definitiv 
principiile vieții politice românești. 
Personalitatea foarte puternică și 
dorința de putere l-au determinat pe 
Carol să folosească banul public în 


interes propriu, încetățenind în 
conducerea statului principiul 
folosirii funcției în interesul 


buzunarului și al afacerilor personale. 
În jurul Elenei Lupescu s-a constituit 
un grup de interese format din 
oameni politici, militari, industriași 
care aveau ca scop îmbogățirea de pe 
urma bunăvoinţei regale. 


NOIE 


' REGINA MARIA, Povestea vieţii mele, 
Editura Eminescu, București, 1991, p. 88 

2 Arhivele Naţionale Istorice Centrale (în 
continuare se va cita A.N.I.C.), fond Casa 
Regală, Carol Caraiman, dos. 5/ 1997, f. 7 

3 CONSTANTIN ARGETOIANU, 
Memorii. Pentru cei de mâine. Amintiri din 
vremea celor de ieri, vol. VII, ediţie și indice 
de Stelian Neagoe, Editura Machiavelli, 
București, 1997, p. 67 

* M.I. COSTIAN, Regele Carol al] II-lea și 
partidele politice, București, 1953, p. 15 

5 ANGELA BANCIU, Rolul Constituţiei 


din 1923 în constituirea unităţii naţionale, 

*nciclopedică, 








Editura Științifică și 
București, 1988, p. 78 

* MI. COSTIAN, op. cit, p. 24 

* CONSTANTIN ARGETOIANU, op. cit., 
p. 57 

* Ibidem, p. 62 

* Acte și corespondenţă relative la 
renunțările la tron ale fostului principe 
moștenitor, București, 1926, p. | 

'* ELIE MIRON CRISTE A, Însemnări 
personale, în ANIONIE PLĂMĂDEALĂ, 
Contribuţii istorice privind perioada 
1918-1939, Sibiu, 1987, p. 245. 

J Prof. 
VICTOR RĂZVAN MARTIN, 


raze Militare Române 





românești, alături de 

personalităţi marcante ale 
istoriografiei noastre se înscrie și 
numele profesorului doctor în istorie 
Ion Hurdubeţiu. 

Vede lumina zilei în satul Pirostea, 
fostul județ Târnava-Mare, astăzi 
Stejerișul, comuna Iacobeni, județul 
Sibiu, la 13 martie 1909. Cursurile 
primare le urmează în satul natal, iar 
pe cele medii şi liceale la liceele 
Timotei Cipariu din Dumbrăveni și 
Coriolan Brediceanu din Lugoj. 
Studiile universitare le face la 
Facultatea de Istorie din cadrul 
Universităţii București, având! ca 
profesori titani ai științei istorice 
românești, ca N. Iorga, C.C. Giurescu, 


Ţ: panteonul culturii și istoriei 


PP. Panaitescu ș.a. La absolvire obţine. 


diploma de licenţă cu menţiunea 
„magna cum laude”. 

În urma unui concurs susținut în 
februarie 1935 și promovat cu nota 
8,92, își alege catedra vacantă de 
istorie de la Liceul Dinicu Golescu din 
Câmpulung Muscel. Din acel moment 
orașul îl adoptă, iar lon Hurdubeţiu îl 
va cinsti prin prestaţia sa ca dascăl și 
prin activitatea științifică desfășurată. 

Paralel cu activitatea didactică va 
deţine funcţii importante în instituții 
culturale și științifice, ca aceea de 
director al Căminului Cultural din 
judeţul Muscel în perioada 1939-1948, 

“preşedinte al Societăţii de Științe 
Istorice -— Filiala Câmpulung, 1961- 
1971, șef al secţiei de istorie din cadrul 


Universităţii Populare a orașului 
Câmpulung Muscel. 
Remarcat pentru marea sa ANA 
nu numai în domeniul istoriei, în anul 
1941 Ion Hurdubeţiu primește o bursă 
Humboldt care-i dă posibilitatea să 
efectueze studii doctorale la 


Universitatea din Dieslali — Germania. 


Un mare istoric argeșeân — 


1973, la doi ani i alina pensionare, 


susține cea de-a doua dizertaţie al cărei 
îndrumător științific a fost 
C.C. Giurescu. Și aceasta a fost tipărită, 
tot în limba germană, la Editura 
Kriterion, în anul 1977. 

In întreaga carieră didactică și mai 
târziu, ca pensionar, a studiat intens în 
biblioteci de prestigiu din ţară și din 
străinătate și a desfășurat o bogată 
activitate publicistică. Aceasta s-a 





prof. dr. ION HURDUBEȚIU 


Teza de doctorat cu titlul Germanii 


despre originea românilor, susţinută 
în anul 1943 și notată cu calificativul 
„sehr gut”, va fi tipărită în limba 
germană în 500 de exemplare. 

Iniţial, tânărului doctor în istorie i 
se recunoaște titlul obținut la Breslau, 
ca, o dată cu înfiinţarea Comisiei 
Superioare de Diplome, acesta să-i fie 
contestat. Urmează o perioadă foarte 
lungă de demersuri și zbateri pentru 
recunoașterea titlului de doctor 


obținut în Germania, care se soldează 


cu un eșec. La finele carierei didactice 
se înscrie în ţară la examen pentru 
obţinerea titlului de doctor în istorie. 
Teza va avea acelaşi subiect ca prima, 
cu deosebirea că perioada de studiu 
este mai amplă — 1750-1970. În iunie 

concretizat prin apariţia a 49 de studii 
și articole în reviste de specialitate ca 
Analele de istorie, Studii și articole de 
istorie, Revista de istorie, Magazin 
istoric etc. și a patru cărți, dintre care 
cea mai importantă este Istoria 
Suediei, la care a lucrat mai bine de 15 
ani. 

Pentru toată această prodigioasă 
activitate didactică și științifică, urbea 
care l-a adoptat îl va recompensa cu 
diplome și medalii și cu titlul de 
„Cetăţean de onoare al orașului 
Câmpulung Muscel”. 

Se stinge din viaţă în ziua de 15 mai 
1995, la 86 de ani, şi este înmormântat 
în cimitirul Bisericii Flămânda din 
Câmpulung. 


Student RUDI RĂZVAN 


Fiecare autor 
care semnează în 
revista RESTITUIRI 
răspunde moral 
și juridic 
de conţinutul 
afirmațiilor sale 


(art. 206 C.P.) 


Textele - 
și fotografiile aduse 
în redacţie 
nu se înapoiază. 

Originile Goleștilor 


Printre cele mai vechi familii 
românești se situează Goleștii, care au 
fost mereu lângă domnitorii Ţării 
Românești pentru a-i sprijini în 
diversele acţiuni. Intraţi în relații de 
rudenie cu unii dintre voievozi, s-au 
dovedit dregători și oameni de arme 
destoinici, animați de sentimentul 
dragostei de neam și ţară, ctitori de 
instituţii de cultură și învățământ, 
promotori al iluminismului 
românesc, la sfârșitul secolului al 
XVIII-lea și în primele decenii ale 
secolului al XIX-lea.! 

Originea Goleștilor, ca și în cazul 
altor vechi familii românești, este, 
desigur, mult mai îndepărtată decât o 
atestă documentele. Numele de 
familie Golescu, ca mai toate numele 
cu asemenea terminaţie, apare în 
istorie la începutul secolului al 
XVII-lea, mai exact în anul 1623.2 

Primul din acest neam cunoscut în 
istorie a fost Baldovin Pârcălabul, 
decedat în anul 1525. 

"Unii cercetători consideră 
originea lor mai veche cu un secol, 
comună cu cea a Craioveștilor, familie 
de boieri din dreapta Oltului, 
deținătoare pentru multe secole a 
dregătoriei de Craiova în Țara 
Românească.” 

Există menţiuni documentare care 
atestă descendența Golestilor din 
Craiovești. Una dintre acestea datează 
din anul 1589, din timpul domniei lui 
Mihnea Turcitul, „când s-a zidit 
Mânăstirea Vieroşul de boierii din 
Golești, care au fost din Craiovești”.* 

În scrierile rămase în manuscris, 
ale lui Ştefan Grecianu, publicate 
ulterior, la capitolul despre Basarabi, 
acest document este reprodus în 
întregime, însoțit de concluzia 
autorului: „Așadar, documentul acesta 
ne spune absolut clar că boierii din 
Golești au fost din Craiovești, adică 
dintre Basarabii din dreapta Oltului”. 

Mai multe ocine „de baștină” ale 
Goleștilor, odinioară în presiunea 
Basarabilor, ca de altfel şi unele nume 
existente și repetate în ambele familii 
ale  Golestilor şi  Craioveştilor 
constituie alte dovezi de legătură. Pe 
de altă parte, ca și Craioveștii, Golești: 


au intrat în legătură de rudenie cu 
voievozii țării prin căsătorii.” 

Baldovin Pârcălabul, primul boier 
din Golești cunoscut în istorie, este 
menţionat într-un document din 
1525, prin care domnitorul Radu de 
la Afumaţi întorcea Mariei, soția lui 
Baldovin, şi fiului său Ivașcu 
stăpânirea asupra satelor Golești, 
Mărăcineni și Vieroși. 

Așa cum atestă un document din 
26 august 1526, vaduva lui Baldovin 
Pârcălabul s-a călugărit după ce şi-a 
împărțit averea urmașilor săi, adică lui 
Ivaşcu, celor două fiice, Calea și 
Velica, și nepoatei sale Maria." 

În anul 1557 este confirmată 
documentar posesiunea clucerului 
Radu, succesor al lui Baldovin, fără 
însă a se preciza gradul de rudenie. 

Fost vistier, apoi mare clucer, Radu 
din Golești a avut un rol de seamă în 
istoria Ţării Românești. 

Pentru faptele lor de arme şi 
devotată credinţă domnitorului ţării, 
boierii din Golești au fost răsplătiți cu 
danii și dregătorii. Vistierului Radu 
din Golești i s-au dăruit satele 
Poienari, Chiăiani şi Căpăţâneni de 
către Radu Paisie. Aceste danii au fost 
întărite ulterior de către Pătrașcu cel 
Bun. 

Fiul lui Radu din Golești, Ivașcu, 
căsătorit, prima dată cu fiica lui Radu 
de la Afumaţi, ajunge primul sfetnic al 
domnului Alexandru al Il-lea, apoi al 
fiului acestuia, Mihnea Turcitul. 

Fiii lui Albu și Ivașcu nu au avut 
urmași, o strănepoată a Neacşei, sora 
celor doi, pe nume Vișa din Golești, 
s-a căsătorit cu Stroe Leurdeanu. 
Unul dintre fiii acestui mare și 
cunoscut muntean, Matei, a luat 
numele de Golescu.” 

Fiul lui Matei, Radu Golescu, a fost 
comis și ispravnic de Câmpulung, 
apoi postelnic, ager și mare vornic sub 
domnia lui Ştefan Brâncoveanu, mare 
logofăt în timpul domniei lui Ștefan 
Cantacuzino. 

Opoziția sa faţă de primii domni 
fanarioți s-a soldat cu confiscarea unei 
părți însemnate din avere. 

Abia în anul 1768 Alexandru Ghica 
redă moștenitorilor spătarului Radu 
Golescu averea confiscată. 

Una dintre fiicele lui Radu 
Golescu, Ana, s-a căsătorit cu Nicolae 


Grafică de Romulus Constantinescu. 


Știrbei, cu care a avut un fiu pe nume 
Radu. Acesta a ajuns mare dregător. 
Dintre cei trei fii ai săi s-au distins în 
istoria tării iluștrii cărturari și patrioți 
care au fost Gheorghe și Constantin 
Golescu." 


NOTE 

1 ANASTASIE IORDACHE — 
Goleștii, locul și rolul lor în. istoria 
României, Ed. Științifică și 
Enciclopedică, București, 1979, p. 7 

* Ibidem 

STEFAN ȘTEFĂNESCU - Bănia 
în [ara Românească, Ed. Științifică, 
București, 1965 

* ANASTASIE IORDACHE — operă 
citată 

* PAUL ȘTEFAN GRECIANU — 
Genealogiile documentare ale 
familiilor boierești 

* ANASTASIE IORDACHE - operă 
citată 

' Ibidem 

“Ibidem 

* NERVA HODOȘ - Introducere la 
lucrarea lui C. Golescu Însemnare a 
călătoriei mele făcută în 1824, 1825 și 
1826, Bucureşti, 1910 

'» ANASTASIE IORDACHE - operă 
citată 

" NERVA HODOȘ — operă citată. 

